Κανονισμός (ΕΚ) αριθ. 970/2000 της Επιτροπής

της 8ης Μαΐου 2000

για την τροποποίηση του κανονισμού (ΕΚ) αριθ. 1374/98 για τις λεπτομέρειες εφαρμογής του καθεστώτος εισαγωγών και για το άνοιγμα δασμολογικών ποσοστώσεων στον τομέα του γάλακτος και των γαλακτοκομικών προϊόντων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 1255/1999 του Συμβουλίου, της 17ης Μαΐου 1999, για την κοινή οργάνωση αγοράς στον τομέα του γάλακτος και των γαλακτοκομικών προϊόντων(1), και ιδίως το άρθρο 26 παράγραφος 3 και το άρθρο 29 παράγραφος 1,

Εκτιμώντας τα ακόλουθα:

(1) Ο κανονισμός (ΕΚ) αριθ. 1374/98 της Επιτροπής(2), όπως τροποποιήθηκε τελευταία από τον κανονισμό (ΕΚ) αριθ. 249/2000(3), προβλέπει ορισμένο αριθμό διαφόρων συστημάτων εισαγωγών. Στην περίπτωση που η λεπτομερής περιγραφή εμπορευμάτων δυσχεραίνει τη διαδικασία εισαγωγής, η εν λόγω διαδικασία απλοποιείται σημαντικά από τη χώρα εξαγωγής με την παροχή εγγύησης ότι το εξαγόμενο προϊόν ανταποκρίνεται στην περιγραφή των εν λόγω εμπορευμάτων. Ένα προϊόν μπορεί να είναι επιλέξιμο για τον ειδικό δασμό μόνον όταν συνοδεύεται από πιστοποιητικό που είναι γνωστό ως πιστοποιητικό IMA 1 (inward monitoring arrangements) το οποίο εκδίδεται με καθορισμένη μορφή και, με την ευθύνη της χώρας εξαγωγής και περιλαμβάνει την εν λόγω εγγύηση. Το εν λόγω σύστημα πιστοποιητικών χρησιμοποιείται, επίσης, από χώρες μη μέλη για τον έλεγχο της συμμόρφωσης με τις δασμολογικές ποσοστώσεις.

(2) Αν και η συμπληρωματική εξακρίβωση και εποπτεία από την Κοινότητα αρχικά είχαν θεωρηθεί μη απαραίτητες, η εμπειρία απέδειξε ότι είναι αναγκαία η επαλήθευση των δηλώσεων σε κοινοτικό επίπεδο με βάση τυχαία δειγματοληψία παρτίδων και τη χρήση διεθνώς αναγνωρισμένων μεθόδων δοκιμών και στατιστικών μεθόδων.

(3) Κατ' εφαρμογή των άρθρων 26 και 29 του κανονισμού (ΕΚ) αριθ. 1255/1999, η Επιτροπή διασφαλίζει, ώστε οι άδειες εισαγωγής να εκδίδονται για κάθε ενδιαφερόμενο που υποβάλλει σχετική αίτηση, ανεξάρτητα από τον τόπο εγκατάστασής του στην Κοινότητα και, λαμβάνοντας υπόψη όλες τις σχετικές διατάξεις, πρέπει να αποφεύγεται οποιαδήποτε διάκριση μεταξύ των εισαγωγέων.

(4) Συμπληρωματικές ακριβείς ενδείξεις είναι απαραίτητες για την εφαρμογή του καθεστώτος πιστοποιητικού IMA 1, κυρίως, σε σχέση με την συμπλήρωση, την έκδοση, την ανάκληση, τροποποίηση και αντικατάσταση των πιστοποιητικών από τον οργανισμό εκδόσεως του IMA 1, την περίοδο ισχύος τους και τους όρους για τη χρήση τους με το αντίστοιχο πιστοποιητικό εισαγωγής. Πρέπει να προβλέπεται ο έλεγχος όλων αυτών των εισαγωγών και ο έλεγχος στο τέλος του έτους, ώστε να διασφαλίζεται η τήρηση της ποσόστωσης.

(5) Υπό το φως της εμπειρίας που αποκτήθηκε, ενδείκνυνται συμπληρωματικοί όροι για την εισαγωγή βουτύρου από τη Νέα Ζηλανδία, βάσει της τρέχουσας ποσόστωσης, συνδέοντας κυρίως την ποσότητα που καλύπτεται από το ενιαίο πιστοποιητικό IMA 1 με εκείνη που καλύπτεται από το αντίστοιχο ενιαίο πιστοποιητικό εισαγωγής και με την αίτηση να χρησιμοποιούνται και τα δύο, μόνο μία φορά μαζί με τη δήλωση για τη θέση σε ελεύθερη κυκλοφορία των προϊόντων κατά παρέκκλιση του κανονισμού (ΕΟΚ) αριθ. 3719/88 της Επιτροπής, της 16ης Νοεμβρίου 1988, για τη θέσπιση κοινών λεπτομερειών εφαρμογής του συστήματος πιστοποιητικών εισαγωγής και εξαγωγής και των πιστοποιητικών προκαθορισμού για τα γεωργικά προϊόντα(4), όπως τροποποιήθηκε τελευταία από τον κανονισμό (ΕΚ) αριθ. 1127/1999(5).

(6) Το βούτυρο Νέας Ζηλανδίας που εισάγεται βάσει της τρέχουσας ποσόστωσης πρέπει να προσδιορίζεται για να αποφεύγεται η χορήγηση επιστροφών κατά την εξαγωγή με πλήρες ποσοστό και η πληρωμή ορισμένων ποσών ενίσχυσης.

(7) Πρέπει να τροποποιηθούν ορισμένες απόψεις του καθεστώτος πιστοποιητικού IMA 1, ώστε να ληφθούν υπόψη νέοι κανόνες για τη συμπλήρωση των πιστοποιητικών, για τον έλεγχο της έκδοσης πιστοποιητικών και τον έλεγχο των επιτρεπόμενων τροποποιήσεων των εν λόγω πιστοποιητικών καθώς και για την εφαρμογή επακριβών ενδείξεων σε σχέση με τον έλεγχο και την επαλήθευση των εισαγωγών βάσει του κανονισμού (ΕΚ) αριθ. 1374/98.

(8) Ο κανονισμός (ΕΚ) αριθ. 1374/98 καθορίζει ότι οι εμπορευόμενοι που πρόκειται να εισαγάγουν ορισμένα τυριά καταγωγής Ελβετίας πρέπει να αναλαμβάνουν την τήρηση ελάχιστης αξίας "ελεύθερο στα σύνορα" ώστε να επωφελούνται της προτιμησιακής μεταχείρισης για τα εν λόγω τυριά. Στο παρελθόν η ένδειξη αυτή υπήρχε στη θέση 1 του υποχρεωτικού πιστοποιητικού IMA 1, η οποία δεν υφίσταται πλέον. Είναι σκόπιμο, για λόγους σαφήνειας, να προσδιορίζεται η έννοια της αξίας "ελεύθερο στα σύνορα" και οι όροι που διασφαλίζουν την τήρησή της.

(9) Ενδείκνυνται τροποποιήσεις των παραρτημάτων I και VII του κανονισμού (ΕΚ) αριθ. 1374/98 βάσει των ειδικών διατάξεων για τη συμπλήρωση του πιστοποιητικού IMA 1 για τις εισαγωγές από τη Νέα Ζηλανδία βουτύρου σύμφωνα με την τρέχουσα πρόσβαση σε ποσόστωση και των ειδών βουτύρου που είναι επιλέξιμα βάσει της εν λόγω ποσόστωσης. Νέο υπόδειγμα IMA 1 πρέπει να χρησιμοποιηθεί για την εισαγωγή βουτύρου από τη Νέα Ζηλανδία βάσει της τρέχουσας πρόσβασης σε ποσόστωση.

(10) Ο κανονισμός (ΕΚ) αριθ. 2204/1999 της Επιτροπής(6) τροποποίησε το παράρτημα Ι του κανονισμού (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο(7), όπως τροποποιήθηκε τελευταία από τον κανονισμό (ΕΚ) αριθ. 254/2000(8). Οι δασμολογικές ποσοστώσεις ΠΟΕ για τις οποίες πρέπει να πραγματοποιηθεί άνοιγμα από την αρμόδια κοινοτική αρχή από την 1η Ιουλίου 2000, αναφέρονται στο παράρτημα 7 μέρος 3 τμήμα ΙΙΙ του προαναφερθέντος παραρτήματος Ι μαζί με νέους αύξοντες αριθμούς όσον αφορά τις ποσοστώσεις γαλακτοκομικών προϊόντων. Οι αύξοντες αριθμοί των παραρτημάτων Ι και ΙΙ του κανονισμού (ΕΚ) αριθ. 1374/98 πρέπει να ευθυγραμμιστούν με εκείνους του παραρτήματος 7 του κανονισμού (ΕΟΚ) αριθ. 2658/87 και οι ποσοστώσεις ΠΟΕ που πρέπει να ανοιχθούν από την 1η Ιουλίου 2000 πρέπει επίσης να καθορίζονται στο παράρτημα ΙΙ του κανονισμού (ΕΚ) αριθ. 1374/98 σύμφωνα με το ίδιο παράρτημα 7.

(11) Το καναδικό cheddar είναι τώρα το μόνο προϊόν που καλύπτεται από το καθεστώς πιστοποιητικού IMA 1 για το οποίο πρέπει να τηρείται η ελάχιστη αξία "ελεύθερο στα σύνορα" και για το σκοπό αυτό ο αγοραστής και το κράτος μέλος προορισμού πρέπει να αναφέρονται στο πιστοποιητικό IMA 1. Πρέπει, επομένως, να τροποποιηθούν οι κανόνες για τη συμπλήρωση των πιστοποιητικών IMA 1 στο παράρτημα VI.

(12) Προστίθεται το παράρτημα XI στο οποίο αναφέρονται ορισμένοι ορισμοί και προσδιορίζεται ο τρόπος που πρέπει να συμπληρώνεται το πιστοποιητικό IMA 1 για την εισαγωγή βουτύρου από τη Νέα Ζηλανδία βάσει της τρέχουσας πρόσβασης σε ποσόστωση, πώς πρέπει να διενεργούνται οι έλεγχοι όσον αφορά το βάρος και την περιεκτικότητα σε λιπαρές ουσίες και τη διαδικασία που πρέπει να εφαρμόζεται στην περίπτωση διαφωνίας ως προς τη σύνθεση του βουτύρου.

(13) Προστίθεται το παράρτημα XII για την ενίσχυση των κρατών μελών στο πλαίσιο της ανακοίνωσης των αποτελεσμάτων των φυσικών ελέγχων που διενεργούνται. Το παράρτημα XIII ορίζει τους όρους για την κατάργηση, αντικατάσταση και τροποποίηση των πιστοποιητικών IMA 1 καθώς και ορισμένες διατάξεις του τέλους του έτους, σε σχέση με το συνήθη χρόνο αποστολής, για τη θέση σε ελεύθερη κυκλοφορία του προϊόντος που καλύπτεται από το πιστοποιητικό IMA 1 και πρόκειται να εισαχθεί το επόμενο έτος.

(14) Ο κανονισμός (ΕΚ) αριθ. 2508/97 της Επιτροπής(9), όπως τροποποιήθηκε τελευταία από τον κανονισμό (ΕΚ) αριθ. 2631/1999(10), θεσπίζει τις λεπτομέρειες εφαρμογής στον τομέα του γάλακτος και των γαλακτοκομικών προϊόντων των καθεστώτων που προβλέπονται από τις ευρωπαϊκές συμφωνίες μεταξύ της Κοινότητας και της Δημοκρατίας της Ουγγαρίας, της Δημοκρατίας της Πολωνίας, της Τσεχικής Δημοκρατίας, της Σλοβακικής Δημοκρατίας, της Βουλγαρίας, της Ρουμανίας και της Σλοβενίας και τις συμφωνίες ελεύθερων συναλλαγών μεταξύ της Κοινότητας και των βαλτικών χωρών. Από την εμπειρία προκύπτει, ότι είναι απαραίτητα επακριβή στοιχεία σε σχέση με τους ελέγχους εισαγωγών για τη βελτίωση της προστασίας των ιδίων πόρων. Ενδείκνυται, επομένως, η εφαρμογή των ελέγχων εισαγωγών που προβλέπονται στον κανονισμό (ΕΚ) αριθ. 1374/98 και στα εν λόγω καθεστώτα εισαγωγών.

(15) Στα πλαίσια του κεφαλαίου IVα του παρόντος κανονισμού, εφαρμόζονται τα άρθρα 239 έως 250 του κανονισμού (ΕΟΚ) αριθ. 2454/93 της Επιτροπής της 2ας Ιουλίου 1993, για τη θέσπιση των διατάξεων σχετικά με την εφαρμογή του κανονισμού (ΕΟΚ) αριθ. 2913/92 του Συμβουλίου περί θεσπίσεως κοινοτικού τελωνειακού κώδικα(11), όπως τροποποιήθηκε τελευταία από τον κανονισμό (ΕΟΚ) αριθ. 1662/1999(12). Ωστόσο, η διαδικασία που πρέπει να τηρείται σε ορισμένες περιπτώσεις όταν η παρτίδα για την οποία εφαρμόζεται η δήλωση για τη θέση σε ελεύθερη κυκλοφορία δεν είναι σύμφωνη με την εν λόγω δήλωση, πρέπει να προσδιορίζεται για να διασφαλίζεται η ενδεδειγμένη παρακολούθηση των ποσοτήτων που, πράγματι, τίθενται σε ελεύθερη κυκλοφορία στο πλαίσιο των ποσοστώσεων.

(16) Για να διασφαλίζεται η σταθερή και διαφανής μεταφορά από το καθεστώς πιστοποιητικών IMA 1 που προβλέπεται στον κανονισμό (ΕΚ) αριθ. 1374/98, με ισχύ έως τις 30 Ιουνίου 2000, όσον αφορά την έκδοση των πιστοποιητικών και ως τις 31 Αυγούστου 2000, όσον αφορά τη χρησιμοποίηση των εν λόγω πιστοποιητικών για τη θέση σε ελεύθερη κυκλοφορία των προϊόντων εντός της Κοινότητας, που καλείται στο εξής "παλαιό καθεστώς πιστοποιητικών IMA 1", στο καθεστώς πιστοποιητικών IMA 1, που προβλέπεται στον κανονισμό (ΕΚ) αριθ. 1374/98 όπως τροποποιείται και με ισχύ από την 1η Ιουλίου 2000, όσον αφορά την έκδοση των πιστοποιητικών και από την 1η Σεπτεμβρίου 2000 όσον αφορά τη χρησιμοποίηση των εν λόγω πιστοποιητικών για τη θέση σε ελεύθερη κυκλοφορία εντός της Κοινότητας, που καλείται στο εξής "νέο καθεστώς πιστοποιητικών IMA 1", πρέπει να καθορισθεί χωριστή προθεσμία για την έκδοση του IMA 1 βάσει του παλιού καθεστώτος πιστοποιητικού IMA 1 για τη χρησιμοποίησή τους και για τη χρησιμοποίηση οποιουδήποτε πιστοποιητικού εισαγωγής που εκδίδεται με την προσκόμισή τους. Επιπλέον, τα πιστοποιητικά εισαγωγής για τα οποία υποβάλλεται αίτηση με την προσκόμιση των νέων πιστοποιητικών IMA 1 που εκδίδονται σύμφωνα με τους κανόνες που θεσπίζονται στον παρόντα κανονισμό, μπορούν να εκδίδονται μόνο την εργάσιμη μέρα που ακολουθεί την προθεσμία της 31ης Αυγούστου 2000 για τη θέση του προϊόντος στην ελεύθερη κυκλοφορία με τη χρήση του πιστοποιητικού IMA 1 που εκδίδεται πριν από την προθεσμία της 30ής Ιουνίου 2000 για την έκδοση του παλιού πιστοποιητικού IMA 1.

(17) Η αρχή έκδοσης πιστοποιητικών εισαγωγής του κράτους μέλους πρέπει να ζητά από τον οργανισμό έκδοσης των πιστοποιητικών IMA 1, πριν από την 1η Ιουλίου 2000, κατάλογο των παλιών πιστοποιητικών IMA 1 που εκδίδονται για την περίοδο ποσοστώσεων από την 1η Ιανουαρίου έως τις 31 Δεκεμβρίου 2000 και χρησιμοποιούνται για τη θέση σε ελεύθερη κυκλοφορία του προϊόντος στην Κοινότητα έως τις 31 Αυγούστου 2000, ο οποίος πρέπει να εγκρίνεται από την αρχή ασφάλειας τροφίμων του Υπουργείου Γεωργίας και Δασοκομίας της Νέας Ζηλανδίας, ώστε να καθορίζονται οι ποσότητες σε σχέση με τις οποίες η τελευταία μπορεί να εκδίδει νέα πιστοποιητικά IMA 1, για την περίοδο από την 1η Ιουλίου 2000 για την ίδια περίοδο ποσοστώσεων, αλλά τα οποία μπορούν να χρησιμοποιούνται για τη θέση σε ελεύθερη κυκλοφορία μέσα στην Κοινότητα, μόνο από την 1η Σεπτεμβρίου 2000.

(18) Η επιτροπή διαχείρισης γάλακτος και γαλακτοκομικών προϊόντων δεν διατύπωσε γνώμη στην προθεσμία που όρισε ο πρόεδρός της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 1374/98 τροποποιείται ως εξής:

1. Το άρθρο 7 αντικαθίσταται από το ακόλουθο κείμενο:

"Άρθρο 7

1. Πιστοποιητικό εισαγωγής για τα προϊόντα που εμφαίνονται στο παράρτημα Ι με το αναφερόμενο ποσοστό δασμού, εκδίδονται μόνο με την προσκόμιση του αντίστοιχου πιστοποιητικού IMA 1, για την αναφερόμενη συνολική ποσότητα καθαρού βάρους τηρώντας τους όρους που θεσπίζονται στο άρθρο 9 παράγραφος 9 ή στο κεφάλαιο IV ανάλογα με την περίπτωση· φέρει τον αριθμό και την ημερομηνία έκδοσης του εν λόγω αντίστοιχου πιστοποιητικού.

Εκτός από την περίπτωση του βουτύρου που αναφέρεται στο άρθρο 5 και των εισαγωγών με μειωμένο δασμό που αναφέρονται στο παράρτημα IV, το πιστοποιητικό εισαγωγής μπορεί να εκδοθεί μόνο μετά από εξακρίβωση από την αρμόδια αρχή ότι τηρούνται οι διατάξεις του άρθρου 28 παράγραφος 1 στοιχείο στ). Ο οργανισμός εκδόσεως του πιστοποιητικού αποστέλλει στην Επιτροπή με φαξ αντίγραφο του πιστοποιητικού IMA 1 που υποβάλλεται με κάθε αίτηση έκδοσης πιστοποιητικού εισαγωγών την ημέρα που υποβάλλεται και μέχρι τις 18.00 το αργότερο. Ο οργανισμός έκδοσης του πιστοποιητικού εκδίδει το πιστοποιητικό εισαγωγής την τέταρτη ημέρα μετά την υποβολή της αίτησης υπό τον όρο ότι η Επιτροπή δεν έχει λάβει ειδικά μέτρα πριν από την ημερομηνία αυτή.

Η αρμόδια για την έκδοση πιστοποιητικού εισαγωγής αρχή κρατά αντίγραφο κάθε πιστοποιητικού IMA 1 που του υποβάλλεται.

2. Η διάρκεια ισχύος του πιστοποιητικού IMA 1 είναι από την ημερομηνία έκδοσής του έως το τέλος του επόμενου όγδοου μήνα, αλλά σε καμία περίπτωση δεν μπορεί να υπερβεί την ισχύ του αντίστοιχου πιστοποιητικού εισαγωγής ούτε να υπερβαίνει τις 31 Δεκεμβρίου του έτους εισαγωγής για το οποίο εκδίδεται.

3. Από την 1η Νοεμβρίου κάθε έτους, μπορούν να εκδίδονται πιστοποιητικά IMA 1 που ισχύουν από την 1η του επόμενου Ιανουαρίου για τις ποσότητες που εισάγονται στο πλαίσιο της ποσόστωσης για κάθε έτος εισαγωγής. Εντούτοις, οι αιτήσεις για πιστοποιητικό εισαγωγής υποβάλλονται μόνο την πρώτη εργάσιμη μέρα του έτους εισαγωγής.

4. Οι περιπτώσεις βάσει των οποίων ένα πιστοποιητικό IMA 1 μπορεί να καταργηθεί, να τροποποιηθεί, να αντικατασταθεί ή να διορθωθεί αναφέρονται στο παράρτημα XIII.

5. Κατά παρέκκλιση του άρθρου 8 παράγραφος 4 του κανονισμού (ΕΟΚ) αριθ. 3719/88, η εισαγόμενη ποσότητα δεν μπορεί να υπερβαίνει αυτή που αναφέρεται στις θέσεις 17 και 18 του πιστοποιητικού εισαγωγής. Για το σκοπό αυτό, ο αριθμός '0' αναφέρεται στη θέση 19 του πιστοποιητικού."

2. Στο άρθρο 8 παράγραφος 1, το στοιχείο δ) αντικαθίσταται από τα ακόλουθα στοιχεία δ) και ε):

"δ) στη θέση 19 αναφέρεται ο αριθμός '0'.

ε) στη θέση 20 αναφέρεται ο αύξων αριθμός του πιστοποιητικού IMA 1 και η ημερομηνία έκδοσής του κατά έναν από τους ακόλουθους τρόπους:

- Válido si va acompañado del certificado IMA 1 no ... expedido el ...

- Kun gyldig ledsaget af IMA 1-certifikat nr. ..., udstedt den ...

- Nur gültig in Verbindung mit der Bescheinigung IMA 1 Nr. ..., ausgestellt am ...

- Έγκυρο μόνο εφόσον συνοδεύεται από το πιστοποιητικό ΙΜΑ 1 αριθ. ... που εξεδόθη στις ...

- Valid if accompanied by the IMA 1 certificate No ... issued on ...

- Valable si accompagné du certificat IMA 1 no ..., délivré le ...

- Valido se accompagnato da un certificato IMA 1

- Geldig indien vergezeld van een certificaat IMA 1 nr. ... dat is afgegeven op ...

- Válido quando acompanhado do certificado IMA 1 com o número ... emitido ...

- Voimassa vain ... myönnetyn IMA 1-todistuksen n:o ... kanssa

- Gäller endast tillsammans med IMA 1-intyg nr ... utfärdat den ..."

3. Το άρθρο 9 αντικαθίσταται από το ακόλουθο κείμενο:

"Άρθρο 9

1. Εφαρμόζονται οι ειδικές διατάξεις που αναφέρονται στο παρόν άρθρο για το βούτυρο Νέας Ζηλανδίας που υπάγεται στη δασμολογική ποσόστωση που αναφέρεται στο άρθρο 5.

Για την εφαρμογή της δασμολογικής ποσόστωσης που αναφέρεται στο πρώτο εδάφιο 'με αρχαιότητα τουλάχιστον έξι εβδομάδων' με την έννοια ότι έχουν παρέλθει τουλάχιστον έξι εβδομάδες από την ημερομηνία υποβολής στο τελωνείο δήλωσης για τη θέση σε ελεύθερη κυκλοφορία.

2. Κατά παρέκκλιση του άρθρου 2 παράγραφος 2, το ποσό της εγγύησης είναι 5 ευρώ ανά 100 χιλιόγραμμα καθαρού βάρους προϊόντος.

3. Οι αιτήσεις για την έκδοση πιστοποιητικού εισαγωγής μπορεί να υποβληθούν μόνο από το Ηνωμένο Βασίλειο.

Το Ηνωμένο Βασίλειο ελέγχει όλα τα πιστοποιητικά IMA 1 που εκδίδονται, καταργούνται, τροποποιούνται, διορθώνονται ή τα σχετικά αντίγραφά τους. Διασφαλίζει ότι η συνολική ποσότητα σε σχέση με την οποία εκδίδονται τα πιστοποιητικά εισαγωγής δεν υπερβαίνει την ποσόστωση για το έτος εισαγωγής.

4. Το πιστοποιητικό εισαγωγής, θεωρημένο σύμφωνα με το άρθρο 22 του κανονισμού (ΕΟΚ) αριθ. 3719/88, πρέπει να χρησιμοποιείται μόνο για μία τελωνειακή διασάφηση για θέση σε ελεύθερη κυκλοφορία και καλύπτει μόνο μία παρτίδα. Εάν η ποσότητα που τίθεται σε ελεύθερη κυκλοφορία είναι μικρότερη από την ποσότητα που αναφέρεται στις θέσεις 17 και 18 του πιστοποιητικού εισαγωγής, το ποσό της εγγύησης σε σχέση με το μη τιθέμενο σε ελεύθερη κυκλοφορία τμήμα των εμπορευμάτων καταπίπτει και το εν λόγω πιστοποιητικό δεν μπορεί να χρησιμοποιηθεί για εισαγωγή άλλης ποσότητας.

5. Στην περίπτωση που δεν τηρούνται οι απαιτήσεις, ως προς τη σύνθεση, για το βούτυρο που υπάγεται στη δασμολογική ποσόστωση που αναφέρεται στο άρθρο 5, η όλη παρτίδα δεν τυγχάνει προτιμησιακής μεταχείρισης. Στην περίπτωση που μια διασάφηση για θέση σε ελεύθερη κυκλοφορία έχει γίνει δεκτή, το τελωνείο, προσδιορίζοντας τη συμμόρφωση, προσαρμόζει το δασμό εισαγωγής που αναφέρεται στο παράρτημα Ι του κανονισμού (ΕΟΚ) αριθ. 2658/87 του Συμβουλίου(13), αναφέρει την ποσότητα στη θέση 29 του πιστοποιητικού εισαγωγής και το διαβιβάζει στον οργανισμό εκδόσεως πιστοποιητικού εισαγωγής ο οποίος το τροποποιεί με σκοπό να το μετατρέψει σε πιστοποιητικό εισαγωγής για πλήρη δασμό.

Κατά παρέκκλιση του άρθρου 24 του κανονισμού (ΕΟΚ) αριθ. 3719/88, ο αρμόδιος για την έκδοση του πιστοποιητικού εισαγωγής οργανισμός καταχωρεί το πιστοποιητικό στη θέση 20 με μία από τις ακόλουθες ενδείξεις:

- Certificado de importación con tipo reducido para el producto con el número de orden ... que se ha convertido en un certificado de importación con tipo pleno para el que se adeudaba, y se ha abonado, el tipo de derecho de .../100 kg; certificado ya anotado

- Ændret fra en importlicens med nedsat toldsats for et produkt under nr. ... til en importlicens med fuld toldsats, hvor den skyldige importtold på .../100 kg er betalt; licensen er allerede afskrevet

- Umwandlung einer Einfuhrlizenz zum ermäßigten Zollsatz für das Erzeugnis mit der lfd. Nr. ... in eine Einfuhrlizenz zum vollen Zollsatz von .../100 kg, der entrichtet wurde; Lizenz abgeschrieben

- Μετατροπή από πιστοποιητικό εισαγωγής με μειωμένο δασμό για προϊόν βάσει του αύξοντος αριθμού ... σε πιστοποιητικό εισαγωγής με πλήρη δασμό για το οποίο το ποσοστό δασμού ποσού .../100 kg οφείλετο και πληρώθηκε· το πιστοποιητικό ήδη χορηγήθηκε

- Converted from a reduced duty import licence for product under order No ... to a full duty import licence on which the rate of duty of .../100 kg was due and has been paid; licence already attributed

- Certificat d'importation à droit réduit pour le produit correspondant au no d'ordre ..., converti en un certificat d'importation à taux plein, pour lequel le taux du droit applicable de .../100 kg a été acquitté; certificat déjà imputé

- Conversione da un titolo d'importazione a dazio ridotto per il prodotto del n. d'ordine ... ad un titolo d'importazione a dazio pieno, per il quale è stata pagata l'aliquota di .../100 kg; titolo già attribuito

- Invoercertificaat met verlaagd recht voor onder volgnummer ... vallend product omgezet in een invoercertificaat met volledig recht waarwoor het recht van .../100 kg verschuldigd was en is betaald; hoeveelheid reeds op het certificaat afgeschreven

- Obtido por conversão de um certificado de importação com direito reduzido para o produto com o número de ordem ... num certificado de importação com direito pleno, relativamente ao qual a taxa de direito aplicável de .../100 kg foi paga; certificado já imputado

- Muutettu etuuskohteluun oikeutettava kiintiötodistuksesta vakiotuontitueksi tavaralle, joka kuuluu järjestysnumeroon ... ja josta on kannettu tariffin mukainen tulli .../100 kg; vähennysmerkinnät tehty

- Omvand från importlicens med sänkt tull för produkt med löpnummer ... till importlicens med hel tullavgift för vilken gällande tullsats .../100 kg har betalats. Redan avskriven licens.

Ο οργανισμός για την έκδοση πιστοποιητικού τροποποιεί όλα τα λογιστικά στοιχεία ώστε να ληφθεί υπόψη η εν λόγω τροποποίηση. Η τελωνειακή αρχή διασφαλίζει ώστε οι ενδεδειγμένες τροποποιήσεις να εφαρμοστούν στη λογιστική καταχώρηση όσον αφορά τις συναλλαγές και τους ίδιους πόρους.

6. Για τον έλεγχο των ποσοτήτων της δασμολογικής ποσόστωσης που αναφέρονται στην παράγραφο 1, λαμβάνονται υπόψη όλες οι ποσότητες για τις οποίες οι διασαφήσεις για θέση σε ελεύθερη κυκλοφορία γίνονται δεκτές κατά τη διάρκεια της εν λόγω περιόδου ποσόστωσης.

7. Τα κράτη μέλη ανακοινώνουν στην Επιτροπή έως τις 31 Ιανουαρίου που έπεται του τέλους του συγκεκριμένου έτους ποσόστωσης, τις οριστικές μηνιαίες ποσότητες και τη συνολική ποσότητα για το εν λόγω έτος ποσόστωσης του βουτύρου για το οποίο οι διασαφήσεις για τη θέση σε ελεύθερη κυκλοφορία έχουν γίνει δεκτές βάσει της δασμολογικής ποσόστωσης που αναφέρεται στην παράγραφο 1 κατά τη διάρκεια του προηγούμενου έτους ποσόστωσης. Η μηνιαία κοινοποίηση πραγματοποιείται έως τις 10 του μήνα που έπεται εκείνου κατά τη διάρκεια του οποίου έχουν γίνει δεκτές οι διασαφήσεις για τη θέση σε ελεύθερη κυκλοφορία του προϊόντος.

Έως τις 28 Φεβρουαρίου κάθε έτους, το Ηνωμένο Βασίλειο ανακοινώνει στην Επιτροπή, σε σχέση με τη δασμολογική ποσόστωση που αναφέρεται στην παράγραφο 1 και το προηγούμενο έτος ποσόστωσης, την ποσότητα βουτύρου για την οποία έχει συσταθεί εγγύηση και την ποσότητα βουτύρου που έχει τεθεί σε ελεύθερη κυκλοφορία, και κατά συνέπεια το ποσό της εγγύησης έχει αποδεσμευθεί. Στην περίπτωση που τα πλήρη στοιχεία δεν είναι διαθέσιμα στις 28 Φεβρουαρίου, συμπληρώνονται αμελλητί.

8. Το Ηνωμένο Βασίλειο διαβιβάζει στην Επιτροπή ως τις 31 Ιανουαρίου που έπεται του τέλους κάθε έτους ποσόστωσης βάσει των στοιχείων που αναφέρονται στο άρθρο 28 παράγραφος 1 στοιχείο ζ) λεπτομερή κατάλογο για το έτος ποσόστωσης κάθε εκδοθέντος πιστοποιητικού IMA 1, τον αριθμό ταυτοποίησής του και την ποσότητα που καλύπτεται από το πιστοποιητικό μαζί με τον συνολικό αριθμό των πιστοποιητικών και τη συνολική ποσότητα που καλύπτουν για το έτος. Περιλαμβάνει όλες τις σχετικές λεπτομέρειες ανάκλησης, διόρθωσης ή τροποποίησης του πιστοποιητικού IMA 1 και του αντιγράφου του εν λόγω πιστοποιητικού IMA 1.

9. Οι κανόνες που πρέπει να τηρούνται όσον αφορά τη συμπλήρωση του πιστοποιητικού IMA 1, ο έλεγχος του βάρους και της περιεκτικότητας σε λιπαρές ουσίες του βουτύρου και οι συνέπειες του ελέγχου αυτού αναφέρονται στο παράρτημα XI.

Η τυπική απόκλιση, κατά στερεότυπη διεργασία, περιεκτικότητας σε λιπαρές ουσίες που αναφέρεται στο σημείο 1 στοιχείο ε) του παραρτήματος XI η οποία κοινοποιείται σύμφωνα με το άρθρο 28 παράγραφος 1 στοιχείο ε) εγκρίνεται από την Επιτροπή και ο κατάλογος ανακοινώνεται στα κράτη μέλη μαζί με την ημερομηνία έναρξης της ισχύος για την έκδοση πιστοποιητικών IMA 1. Η τυπική απόκλιση ισχύει τουλάχιστον για ένα έτος εκτός εάν, σε εξαιρετικές περιπτώσεις οι οποίες αναφέρονται στην Επιτροπή από τον οργανισμό έκδοσης πιστοποιητικών της Νέας Ζηλανδίας, δικαιολογούν τροποποίηση, η οποία πρέπει να εγκριθεί από την Επιτροπή. Κάθε τροποποιημένη ή συμπληρωματική τυπική απόκλιση που εγκρίνεται από την Επιτροπή ανακοινώνεται στα κράτη μέλη μαζί με την ημερομηνία έναρξης της ισχύος στο πλαίσιο της έκδοσης των πιστοποιητικών IMA 1.

10. Τα κράτη μέλη ανακοινώνουν τα αποτελέσματα του ελέγχου που διενεργείται βάσει του παραρτήματος XI της Επιτροπής με τη χρησιμοποίηση του υποδείγματος εντύπου που αναφέρεται στο παράρτημα XII για κάθε τρίμηνο έως τις 10 του επόμενου μήνα."

4. Το άρθρο 10 αντικαθίσταται από το ακόλουθο κείμενο:

"Άρθρο 10

Σε όλα τα στάδια εμπορίας το βούτυρο Νέας Ζηλανδίας που εισάγεται στην Κοινότητα βάσει του τμήματος αυτού φέρει την ένδειξη της νεοζηλανδικής καταγωγής του στη συσκευασία του και στο αντίστοιχο τιμολόγιο ή τιμολόγια.

Κατά παρέκκλιση του πρώτου εδαφίου, στην περίπτωση που το βούτυρο Νέας Ζηλανδίας αναμειγνύεται με κοινοτικό βούτυρο και το αναμειγνυόμενο βούτυρο προορίζεται για άμεση κατανάλωση σε πακέτα των 500 γραμμαρίων ή μικρότερα, είναι ανάγκη να αναφέρεται μόνο η ένδειξη της νεοζηλανδέζικης καταγωγής του μόνο στο αντίστοιχο τιμολόγιο του αναμεμειγμένου βουτύρου.

Και στις δύο περιπτώσεις, το τιμολόγιο θα πρέπει να αναφέρει: 'Βούττυρο εισαγόμενο βάσει του άρθρου 5 του κανονισμού (ΕΚ) αριθ. 1374/98 της Επιτροπής: δεν είναι επιλέξιμο για τη χορήγηση ενίσχυσης για το βούτυρο που αναφέρεται στο άρθρο 1 παράγραφος 1 του κανονισμού (ΕΟΚ) αριθ. 429/90 της Επιτροπής ούτε για ενίσχυση για το βούτυρο που αναφέρεται στο άρθρο 1 παράγραφος 2 στοιχείο α) του κανονισμού (ΕΚ) αριθ. 2571/97 της Επιτροπής ούτε για χορήγηση επιστροφής κατά την εξαγωγή σύμφωνα με το άρθρο 31 παράγραφοι 10 και 11 του κανονισμού (ΕΚ) αριθ. 1255/1999 του Συμβουλίου, εκτός εάν προβλέπεται στην παράγραφο 12 και στο άρθρο 7 στοιχείο α) του κανονισμού (ΕΚ) αριθ. 1222/94 της Επιτροπής'."

5. Στο άρθρο 18, η παράγραφος 3 αντικαθίσταται από το ακόλουθο κείμενο:

"3. Τα άρθρα 7 και 8 εφαρμόζονται κατ' αναλογία."

6. Στο άρθρο 21 προστίθεται το ακόλουθο κείμενο:"Το άρθρο 7 εφαρμόζεται κατ' αναλογία."

7. Το άρθρο 22 διαγράφεται.

8. Το άρθρο 23 τροποποιείται ως εξής:

α) Η εισαγωγική φράση του άρθρου 23 παράγραφος 1 αντικαθίσταται από το ακόλουθο κείμενο:"Κατά παρέκκλιση του άρθρου 7:"

β) Στο άρθρο 23 η παράγραφος 3 αντικαθίσταται από το ακόλουθο κείμενο:

"3. Για τα προϊόντα που υπάγονται στους κωδικούς ΣΟ 04059002 έως 0406 90 06 και για εκείνα που αναφέρονται στον κατάλογο του παραρτήματος IV με βάση τους αύξοντες αριθμούς 3, 4 και 5, τα πιστοποιητικά εισαγωγής εκδίδονται μόνον όταν οι αιτήσεις συνοδεύονται από γραπτή δήλωση του αιτούντος ότι τηρείται η ελάχιστη αξία 'ελεύθερο στα σύνορα' που αναφέρεται στη συνδυασμένη ονοματολογία ή στο παράρτημα IV.

Ο αιτών παρέχει, μετά από αίτηση των αρμόδιων αρχών, οποιαδήποτε πληροφορία και συμπληρωματικά στοιχεία που κρίνονται απαραίτητα σε σχέση με την τήρηση της ελάχιστης αξίας 'ελεύθερο στα σύνορα' και επιτρέπει οιοδήποτε έλεγχο λογιστικών στοιχείων που ζητούν οι εν λόγω αρχές. Δεν επιτρέπει οποιαδήποτε έκπτωση, επιστροφή ή άλλη μείωση που μπορεί να μειώσει την αξία του εν λόγω προϊόντος σε σχέση με την ελάχιστη αξία εισαγωγής που καθορίζεται για το εν λόγω προϊόν.

Στις περιπτώσεις μη τήρησης της ελάχιστης αξίας 'ελεύθερο στα σύνορα', επιπλέον του δασμού εισαγωγής που αναφέρεται στο παράρτημα Ι του κανονισμού (ΕΟΚ) αριθ. 2658/87, καταβάλλεται πρόστιμο ποσού ίσου με το 25 % του ποσού του δασμού."

9. Το άρθρο 24 αντικαθίσταται από το ακόλουθο κείμενο:

"Άρθρο 24

1. Το πιστοποιητικό IMA 1 συμπληρώνεται επί εντύπου σύμφωνα με το υπόδειγμα που αναφέρεται στο παράρτημα V, εκτός από το βούτυρο που υπάγεται στη δασμολογική ποσόστωση που αναφέρεται στο άρθρο 5, σύμφωνα με τους όρους που προβλέπονται στο παρόν κεφάλαιο.

2. Το πιστοποιητικό IMA 1 για το βούτυρο που υπάγεται στη δασμολογική ποσόστωση που αναφέρεται στο άρθρο 5, συμπληρώνεται σύμφωνα με το υπόδειγμα στο παράρτημα V και σύμφωνα με τους όρους που θεσπίζονται στο παρόν κεφάλαιο και στο άρθρο 9 παράγραφος 9 του παρόντος κανονισμού.

3. Κατά παρέκκλιση των όρων που ορίζονται στο παρόν κεφάλαιο, για τη συμπλήρωση των πιστοποιητικών IMA 1 που αναφέρονται στην παράγραφο 1 και 2, θέση 3 του IMA 1 όσον αφορά τον αγοραστή και θέση 6 όσον αφορά τη χώρα προορισμού δεν συμπληρώνονται, εκτός από την περίπτωση του τυριού Cheddar που προβλέπεται στον αριθμό 43 του παραρτήματος I."

10. Στο άρθρο 26, η παράγραφος 2 αντικαθίσταται από το ακόλουθο κείμενο:

"2. Το πιστοποιητικό πρέπει να περιλαμβάνει, για κάθε είδος και κάθε τρόπο προσφοράς των προϊόντων, εκτός από το βούτυρο που υπάγεται στη δασμολογική ποσόστωση που αναφέρεται στο άρθρο 5, τα στοιχεία που αναφέρονται στο παράρτημα VI."

11. Στο άρθρο 27, η παράγραφος 1 αντικαθίσταται από το ακόλουθο κείμενο:

"1. Το πρωτότυπο του πιστοποιητικού υποβάλλεται, μαζί με το αντίστοιχο πιστοποιητικό εισαγωγής και τα προϊόντα στα οποία αναφέρονται, στις τελωνειακές αρχές του κράτους μέλους εισαγωγής τη στιγμή υποβολής της δήλωσης για θέση σε ελεύθερη κυκλοφορία των προϊόντων. Με την επιφύλαξη του άρθρου 7 παράγραφος 2 υποβάλλεται κατά τη διάρκεια της περιόδου ισχύος του πιστοποιητικού εκτός από περιπτώσεις ανωτέρας βίας.

Ωστόσο, αντίγραφο δεόντως θεωρημένο και κατάλληλα ταυτοποιημένο από τον οργανισμό έκδοσης πιστοποιητικών μπορεί να υποβληθεί στον οργανισμό εκδόσεως αδείας και στην αρμόδια τελωνειακή αρχή στην περίπτωση που το πρωτότυπο χαθεί ή καταστεί ακατάλληλο για χρήση."

12. Στο άρθρο 28 παράγραφος 1 προστίθενται τα ακόλουθα στοιχεία δ), ε), στ), ζ) και η):

"δ) δεσμεύεται για τα προϊόντα που αναφέρονται στον κατάλογο του παραρτήματος Ι, του παραρτήματος ΙΙΙ Α και του παραρτήματος IV να εκδώσει πιστοποιητικό IMA 1 για τη συνολική ποσότητα που καλύπτεται απ'αυτό πριν το προϊόν που καλύπτεται από το πιστοποιητικό εγκαταλείψει το έδαφος της χώρας που το εκδίδει·

ε) δεσμεύεται να ανακοινώσει στην Επιτροπή ως την 1η Ιουνίου 2000 το αργότερο, την τυπική απόκλιση, κατά στερεότυπη διεργασία, περιεκτικότητας σε λιπαρές ουσίες που αναφέρεται στο παράρτημα XI παράγραφος 1 στοιχείο ε) του βουτύρου που υπάγεται στη δασμολογική ποσόστωση που αναφέρεται στο άρθρο 5, που παρασκευάζεται από κάθε παραγωγό που αναφέρεται στο παράρτημα XI παράγραφος 1 στοιχείο α) σύμφωνα με κάθε συγγραφή υποχρεώσεων·

στ) αναλαμβάνει να διαβιβάσει στην Επιτροπή, και στην περίπτωση του βουτύρου που αναφέρεται στο άρθρο 5 και στην αρμόδια για την έκδοση πιστοποιητικών αρχή του Ηνωμένου Βασιλείου, με φαξ, αντίγραφο κάθε θεωρημένου πιστοποιητικού IMA 1 για τη συνολική ποσότητα που καλύπτει το εν λόγω πιστοποιητικό, την ημερομηνία έκδοσής του, αλλά εντός επτά ημερών το αργότερο από την εν λόγω ημερομηνία και, ανάλογα με την περίπτωση, κοινοποίηση της κατάργησης, διόρθωσης ή τροποποίησης.

ζ) Όσον αφορά το βούτυρο Νέας Ζηλανδίας που αναφέρεται στο άρθρο 5 αναλαμβάνει να κοινοποιήσει στον οργανισμό τον αρμόδιο για την έκδοση πιστοποιητικών του Ηνωμένου Βασιλείου τα παρακάτω στοιχεία πριν από τις 10 του επόμενου μήνα, για κάθε μήνα, για την περίοδο από τον Ιανουάριο έως τον Οκτώβριο και πριν από την Παρασκευή της επόμενης βδομάδας για κάθε βδομάδα ή τμήμα της εβδομάδας για τους μήνες Νοέμβριο και Δεκέμβριο, χωριστά για τα πιστοποιητικά IMA 1 που εκδίδονται για το τρέχον και επόμενο έτος ποσοστώσεων:

i) τον αριθμό των πιστοποιητικών IMA 1 που εκδίδονται κατά τη διάρκεια του μήνα ή της εβδομάδας, ανάλογα με την περίπτωση, μαζί με τους αριθμούς ταυτοποίησης και τις ποσότητες που καλύπτονται από τα εν λόγω πιστοποιητικά καθώς και τον συνολικό αριθμό των εκδοθέντων πιστοποιητικών και των ποσοτήτων που καλύπτονται απ' αυτά για το εν λόγω έτος ποσοστώσεων και

ii) κοινοποίηση της κατάργησης, διόρθωσης ή τροποποίησης των εν λόγω πιστοποιητικών IMA 1 ή των αντιγράφων των πιστοποιητικών IMA 1, όπως προβλέπεται στο παράρτημα XIII παράγραφοι 1, 2, 4 και 5 και στο άρθρο 27 παράγραφος 1 και όλα τα σχετικά λεπτομερή στοιχεία·

η) όσον αφορά τα προϊόντα που υπάγονται στον κωδικό ΣΟ 0406 αναλαμβάνει να κοινοποιήσει στην Επιτροπή, έως τις 15 Ιανουαρίου, για κάθε αύξοντα αριθμό χωριστά:

i) τον αριθμό των πιστοποιητικών IMA 1 που έχουν εκδοθεί για το προηγούμενο έτος ποσοστώσεων, με τον αριθμό τους ταυτοποίησης και την ποσότητα που καλύπτει μαζί με τον συνολικό αριθμό των πιστοποιητικών που εκδόθηκαν και τη συνολική ποσότητα που καλύπτουν για το εν λόγω έτος ποσοστώσεων και

ii) την κοινοποίηση της κατάργησης, διόρθωσης ή τροποποίησης των εν λόγω πιστοποιητικών IMA 1 ή των αντιγράφων των πιστοποιητικών IMA 1, όπως προβλέπεται στο παράρτημα XIII παράγραφοι 1, 2, 4 και 5 και στο άρθρο 27 παράγραφος 1 και όλα τα σχετικά στοιχεία."

13. Προστίθεται το ακόλουθο κεφάλαιο IVα:

"ΚΕΦΑΛΑΙΟ IVα

Διατάξεις ελέγχου που εφαρμόζονται στις εισαγωγές βάσει του κεφαλαίου ΙΙ και του κεφαλαίου ΙΙΙ του παρόντος κανονισμού και στις εισαγωγές βάσει του κανονισμού (ΕΚ) αριθ. 2508/97 της Επιτροπής(14).

Άρθρο 29α

1. Τα τελωνεία της Κοινότητας όπου δηλώνονται τα προϊόντα για θέση σε ελεύθερη κυκλοφορία μέσα στην Κοινότητα διενεργούν:

α) έλεγχο των εγγράφων που υποβάλλονται για υποστήριξη της δήλωσης για τη θέση σε ελεύθερη κυκλοφορία των προϊόντων με αίτηση για μειωμένο δασμό και

β) φυσικούς ελέγχους των προϊόντων βάσει των σχετικών εγγράφων που αναφέρονται στο στοιχείο α).

2. Τα κράτη μέλη λαμβάνουν τα απαραίτητα μέτρα για την καθιέρωση συστήματος που θα διενεργεί τους φυσικούς ελέγχους σύμφωνα με την παράγραφο 1 στοιχείο β) χωρίς προηγούμενη προειδοποίηση σύμφωνα με την εκτίμηση ανάλυσης κινδύνου.

Ωστόσο, μέχρι το τέλος του τρίτου ημερολογιακού έτους μετά την έναρξη της ισχύος του παρόντος κανονισμού, το σύστημα διασφαλίζει ότι τουλάχιστον το 3 % των δηλώσεων για θέση σε ελεύθερη κυκλοφορία που υποβάλλονται από το κράτος μέλος, ανά ημερολογιακό έτος, υπόκειται σε φυσιολογικούς ελέγχους. Ωστόσο, για την περίοδο από την 1η Ιουλίου έως τις 31 Δεκεμβρίου 2000 το ποσοστό αυτό αντικαθίσταται από το 1,5 %.

Όταν υπολογίζεται το ελάχιστο ποσοστό φυσικών ελέγχων που πρέπει να διενεργούνται, τα κράτη μέλη μπορούν να αποφασίζουν να μην λαμβάνουν υπόψη τις δηλώσεις εισαγωγής που αφορούν ποσότητες οι οποίες δεν υπερβαίνουν τα 500 χιλιόγραμμα.

3. Ο κανονισμός (ΕΚ) αριθ. 1854/96 της Επιτροπής(15) εφαρμόζεται όσον αφορά τις μεθόδους αναφοράς που πρέπει να χρησιμοποιούνται για την ανάλυση των προϊόντων που προβλέπονται στον παρόντα κανονισμό, ώστε να διαπιστώνεται η συμμόρφωσή τους, όσον αφορά τη σύνθεσή τους, με τη δήλωση για τη θέση σε ελεύθερη κυκλοφορία.

4. Κάθε τελωνείο καταρτίζει λεπτομερή έκθεση των πορισμάτων για κάθε φυσικό έλεγχο που διενεργείται. Η έκθεση αυτή φέρει την ημερομηνία ελέγχου και παραμένει στο τελωνείο τουλάχιστον τρία ημερολογιακά έτη.

5. Όταν διενεργείται φυσικός έλεγχος, η θέση 32 του πιστοποιητικού εισαγωγής ή η θέση ηλεκτρονικού μηνύματος στην περίπτωση ηλεκτρονικού πιστοποιητικού αναφέρουν μία από τις ακόλουθες ενδείξεις:

- Se ha realizado el control material [Reglamento (CE) no 1374/98]

- Fysisk kontrol [forordning (EF) nr. 1374/98]

- Warenkontrolle durchgeführt (Verordnung (EG) Nr. 1374/98)

- Πραγματοποιήθηκε φυσικός έλεγχος [Κανονισμός (ΕΚ) αριθ. 1374/98]

- Physical check carried out (Regulation (EC) No 1374/98)

- Contrôle physique effectué [règlement (CE) no 1374/98]

- Controllo fisico effettuato [regolamento (CE) n. 1374/98]

- Fysieke controle uitgevoerd (Verordening (EG) nr. 1374/98)

- Controlo fisico em conformidade com [Regulamento (CE) n.o 1374/98]

- Fyysinen tarkastus suoritettu (asetus (EY) N:o 1374/98)

- Fysisk kontroll utförd (Förordning (EG) Nr 1374/98)

Εντός 20 εργάσιμων ημερών από την ημερομηνία διενέργειας του φυσικού ελέγχου, τα αποτελέσματα των πρώτων αναλύσεων εκτιμώνται από το τελωνείο. Εντός δέκα εργασίμων ημερών από την ημερομηνία της κατάρτισης των οριστικών αποτελεσμάτων, τα οποία δεν ανταποκρίνονται στη δήλωση, τα εν λόγω αποτελέσματα, και ανάλογα με την περίπτωση το πιστοποιητικό αποστέλλονται στην αρμόδια για την έκδοση των αδειών αρχή.

Με την επιφύλαξη του άρθρου 248 του κανονισμού (ΕΟΚ) αριθ. 2454/93 της Επιτροπής(16) στην περίπτωση που ο φυσικός έλεγχος όσον αφορά τη σύσταση του προϊόντος, διενεργείται πριν από την υποβολή του θεωρημένου πιστοποιητικού εισαγωγής σύμφωνα με το άρθρο 31 παράγραφος 1 στοιχείο α) του κανονισμού (ΕΟΚ) αριθ. 3719/88, αποδεσμεύεται η εγγύηση.

6. Κάθε περίπτωση μη συμφωνίας με τη δήλωση για τη θέση σε ελεύθερη κυκλοφορία που διαπιστώνεται από το τελωνείο ανακοινώνεται στην Επιτροπή εντός δέκα εργάσιμων ημερών.

Άρθρο 29β

1. Για τον έλεγχο των ποσοτήτων των δασμολογικών ποσοστώσεων για τις οποίες εφαρμόζεται το παρόν κεφάλαιο, λαμβάνονται υπόψη όλες οι ποσότητες για τις οποίες έχουν γίνει δεκτές δηλώσεις για τη θέση σε ελεύθερη κυκλοφορία κατά τη διάρκεια της συγκεκριμένης περιόδου ποσοστώσεων.

2. Τα κράτη μέλη ανακοινώνουν στην Επιτροπή ως τις 15 Μαρτίου που ακολουθεί κάθε έτος ποσοστώσεων που λήγει στις 31 Δεκεμβρίου και έως τις 15 Σεπτεμβρίου κάθε έτος ποσοστώσεων που λήγει στις 30 Ιουνίου, χωριστά για κάθε ποσόστωση και χώρα καταγωγής, εκτός από το βούτυρο που αναφέρεται στο άρθρο 5, την τελική συνολική ποσότητα για το έτος ποσοστώσεων για το οποίο έχουν γίνει δεκτές οι δηλώσεις για τη θέση σε ελεύθερη κυκλοφορία στο εν λόγω κράτος μέλος."

14. Το ακόλουθο άρθρο 30α προστίθεται στο κεφάλαιο V.

"Άρθρο 30α

1. Οι διατάξεις του παρόντος άρθρου εφαρμόζονται για την πρόβλεψη της μετάβασης στο σύστημα που θεσπίζεται με τον παρόντα κανονισμό με βάση την τροποποίησή του από τον κανονισμό (ΕΚ) αριθ. 970/2000.

2. Από την 1η Ιουλίου 2000 έως τις 31 Αυγούστου 2000, τα πιστοποιητικά IMA 1 που έχουν εκδοθεί πριν από την 1η Ιουλίου 2000 μπορούν να χρησιμοποιηθούν για τη θέση σε ελεύθερη κυκλοφορία του βουτύρου και του τυριού Νέας Ζηλανδίας μέσα στην Κοινότητα.

3. Η ισχύς των πιστοποιητικών IMA 1 που εκδίδονται πριν από την 1η Ιουλίου 2000 και η ισχύς των πιστοποιητικών εισαγωγής που εκδίδονται με την υποβολή των εν λόγω πιστοποιητικών IMA 1 για τα προϊόντα που αναφέρονται με αύξοντα αριθμό 35, 40 και 42 του παραρτήματος Ι, καταγωγής Νέας Ζηλανδίας, δεν υπερβαίνει τις 31 Αυγούστου 2000.

4. Η έκδοση πιστοποιητικού εισαγωγής με προσκόμιση πιστοποιητικού IMA 1 που εκδίδεται από την υπηρεσία ασφάλειας τροφίμων του Υπουργείου Γεωργίας και Δασοκομίας της Νέας Ζηλανδίας από την 1η Ιουλίου 2000 και εντεύθεν για τα προϊόντα με αύξοντα αριθμό 35, 40 και 42 του παραρτήματος Ι, καταγωγής Νέας Ζηλανδίας, μπορεί να πραγματοποιηθεί μόνο από την 1η Σεπτεμβρίου 2000 με βάση τις αιτήσεις για την έκδοση πιστοποιητικού που υποβάλλονται από την ημερομηνία αυτή.

5. Η αρχή έκδοσης πιστοποιητικών εισαγωγής κάθε κράτους μέλους η οποία εκδίδει πιστοποιητικά εισαγωγής για τα προϊόντα με αύξοντα αριθμό 35, 40 και 42 του παραρτήματος Ι, καταγωγής Νέας Ζηλανδίας, για την περίοδο ποσοστώσεων από την 1η Ιανουαρίου έως τις 31 Δεκεμβρίου 2000, ζητά από τον οργανισμό γαλακτοκομικών Προϊόντων Νέας Ζηλανδίας να παράσχει λεπτομερή κατάλογο των πιστοποιητικών IMA 1 που εκδίδονται πριν από την 1η Ιουλίου 2000, για τη χρησιμοποίησή τους προς λήψη του πιστοποιητικού εισαγωγής και τη χρησιμοποίησή τους για τη θέση των προϊόντων σε ελεύθερη κυκλοφορία μέσα στην Κοινότητα πριν από την 1η Σεπτεμβρίου 2000. Ο οργανισμός έκδοσης πιστοποιητικού IMA 1 και η αρχή έκδοσης πιστοποιητικού εισαγωγής, χρησιμοποιούν τα στοιχεία αυτά για να καθορίσουν την ποσότητα για την οποία μπορούν να εκδοθούν τα πιστοποιητικά IMA 1, για την περίοδο από την 1η Ιουλίου ως τις 31 Δεκεμβρίου 2000, βάσει των οποίων εκδίδονται τα πιστοποιητικά εισαγωγής, τα οποία μπορούν να χρησιμοποιηθούν για τη θέση των προϊόντων σε ελεύθερη κυκλοφορία μέσα στην Κοινότητα από την 1η Σεπτεμβρίου έως τις 31 Δεκεμβρίου 2000.

6. Η αρχή έκδοσης πιστοποιητικών εισαγωγής κάθε κράτους μέλους, πριν από την έκδοση των πιστοποιητικών εισαγωγής από την 1η Σεπτεμβρίου 2000, επιβεβαιώνει σε συνεννόηση με την υπηρεσία ασφάλειας των τροφίμων του Υπουργείου Γεωργίας και Δασοκομίας της Νέας Ζηλανδίας, χωριστά για κάθε ένα από τα προϊόντα που αναφέρονται με αύξοντα αριθμό 35, 40 και 42, όσον αφορά την περίοδο ποσοστώσεων από την 1η Ιανουαρίου έως τις 31 Δεκεμβρίου 2000:

- την ποσότητα για την οποία εκδίδονται πιστοποιητικά IMA 1 πριν από την 1η Ιουλίου 2000,

- την ποσότητα που καλύπτεται από τα εν λόγω πιστοποιητικά IMA 1, η οποία τίθεται σε ελεύθερη κυκλοφορία μέσα στην Κοινότητα πριν από την 1η Σεπτεμβρίου 2000,

- την ποσότητα για την οποία δύνανται να εκδοθούν πιστοποιητικά IMA 1 για την περίοδο από την 1η Ιουλίου έως τις 31 Δεκεμβρίου 2000.

7. Τα κράτη μέλη ανακοινώνουν στην Επιτροπή για την περίοδο ποσοστώσεων από την 1η Ιανουαρίου έως τις 31 Δεκεμβρίου 2000:

- έως τις 5 Ιουλίου 2000, την ποσότητα για την οποία τα πιστοποιητικά IMA 1 εκδίδονται πριν από την 1η Ιουλίου 2000, για τα προϊόντα που αναφέρονται με αύξοντα αριθμό 35, 40 και 42 χωριστά,

- έως τις 5 Σεπτεμβρίου 2000, την ποσότητα για την οποία εκδίδονται πιστοποιητικά εισαγωγής έως τις 31 Αυγούστου 2000, με προσκόμιση του σχετικού πιστοποιητικού IMA 1 που αναφέρεται στο πρώτο εδάφιο, χωριστά για κάθε προϊόν που αναφέρεται στον παραπάνω αύξοντα αριθμό,

- έως τις 15 Σεπτεμβρίου 2000, την ποσότητα για την οποία έχει γίνει δεκτή η δήλωση για τη θέση σε ελεύθερη κυκλοφορία μέσα στην Κοινότητα πριν από την 1η Σεπτεμβρίου 2000 με τη χρησιμοποίηση του πιστοποιητικού IMA 1 και των πιστοποιητικών εισαγωγής που αναφέρονται στην πρώτη και τη δεύτερη περίπτωση αντίστοιχα, χωριστά για κάθε προϊόν που αναφέρεται στον εν λόγω αύξοντα αριθμό·

- έως τις 15 Σεπτεμβρίου 2000, τα στοιχεία επιβεβαίωσης που αναφέρονται στην παράγραφο 6."

15. Τα παραρτήματα Ι και ΙΙ αντικαθίστανται από τα παραρτήματα Ι και ΙΙ του παρόντος κανονισμού.

16. Το παράρτημα VI αντικαθίσταται από το παράρτημα ΙΙΙ του παρόντος κανονισμού.

17. Στο παράρτημα VII τα στοιχεία σε σχέση με τη Νέα Ζηλανδία αντικαθίστανται από τα στοιχεία του παραρτήματος IV του παρόντος κανονισμού.

18. Το παράρτημα V στον παρόντα κανονισμό προστίθεται ως παραρτήματα Vα, XI, XII και XIII.

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιουλίου 2000.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 8 Μαΐου 2000.

Για την Επιτροπή

Franz Fischler

Μέλος της Επιτροπής

(1) ΕΕ L 160 της 26.6.1999, σ. 48.

(2) ΕΕ L 185 της 30.6.1998, σ. 21.

(3) ΕΕ L 26 της 2.2.2000, σ. 4.

(4) ΕΕ L 331 της 2.12.1988, σ. 1.

(5) ΕΕ L 135 της 29.5.1999, σ. 48.

(6) ΕΕ L 278 της 28.10.1999, σ. 1.

(7) ΕΕ L 256 της 7.9.1987, σ. 1.

(8) ΕΕ L 28 της 3.2.2000, σ. 16.

(9) ΕΕ L 345 της 16.12.1997, σ. 31.

(10) ΕΕ L 321 της 14.12.1999, σ. 13.

(11) ΕΕ L 253 της 11.10.1993, σ. 1.

(12) ΕΕ L 197 της 29.7.1999, σ. 25.

(13) ΕΕ L 256 της 7.9.1987, σ. 1.

(14) ΕΕ L 345 της 16.12.1997, σ. 31.

(15) ΕΕ L 246 της 27.9.1996, σ. 5.

(16) ΕΕ L 253 της 11.10.1993, σ. 1.

ΠΑΡΑΡΤΗΜΑ Ι

"ΠΑΡΑΡΤΗΜΑ Ι

ΔΑΣΜΟΛΟΓΙΚΕΣ ΠΟΣΟΣΤΩΣΕΙΣ ΣΤΟ ΠΛΑΙΣΙΟ ΤΩΝ ΣΥΜΦΩΝΙΩΝ ΓΣΔΕ/ΠΟΕ ΑΝΑ ΧΩΡΑ ΚΑΤΑΓΩΓΗΣ

(Ημερολογιακό έτος)

>ΘΕΣΗ ΠΙΝΑΚΑ>"

ΠΑΡΑΡΤΗΜΑ II

"ΠΑΡΑΡΤΗΜΑ II

ΔΑΣΜΟΛΟΓΙΚΕΣ ΠΟΣΟΣΤΩΣΕΙΣ ΣΤΟ ΠΛΑΙΣΙΟ ΤΩΝ ΣΥΜΦΩΝΙΩΝ ΓΣΔΕ/ΠΟΕ ΑΝΑ ΧΩΡΑ ΚΑΤΑΓΩΓΗΣ

(έτος ΓΣΔΕ/ΠΟΕ)

>ΘΕΣΗ ΠΙΝΑΚΑ>"

ΠΑΡΑΡΤΗΜΑ ΙΙΙ

"ΠΑΡΑΡΤΗΜΑ VI

ΚΑΝΟΝΕΣ ΓΙΑ ΤΗ ΣΥΜΠΛΗΡΩΣΗ ΤΩΝ ΠΙΣΤΟΠΟΙΗΤΙΚΩΝ

Εκτός από τις θέσεις 1, 2, 4, 5, 9, 17 και 18 του πιστοποιητικού IMA 1, πρέπει να συμπληρωθούν:

Α. Όσον αφορά τα τυριά cheddar που αναφέρονται στο παράρτημα Ι αριθ. 43 του κωδικού ΣΟ ex 0406 90 21:

1. η θέση αριθ. 3, με την ένδειξη του αγοραστή·

2. η θέση αριθ. 6, με την ένδειξη της χώρας προορισμού·

3. η θέση αριθ. 7, με την ένδειξη, ανάλογα με την περίπτωση:

- "τυριά cheddar σε τυποποιημένες ολόκληρες μορφές",

- "τυριά cheddar σε μορφές διαφορετικές από την τυποποιημένη ολόκληρη μορφή, καθαρού βάρους ίσου ή ανωτέρου των 500 g",

- "τυριά cheddar σε μορφές διαφορετικές από την τυποποιημένη ολόκληρη μορφή, καθαρού βάρους κατωτέρου των 500 g"·

4. η θέση αριθ. 10, με την ένδειξη "αποκλειστικά γάλα αγελάδας μη παστεριωμένο εθνικής παραγωγής"·

5. η θέση αριθ. 11, με την ένδειξη "τουλάχιστον 50 %"·

6. η θέση αριθ. 14, με την ένδειξη "τουλάχιστον εννέα μήνες"·

7. οι θέσεις αριθ. 15 και αριθ. 16, με την ένδειξη της περιόδου για την οποία ισχύει η ποσόστωση.

Β. Όσον αφορά τα τυριά cheddar που αναφέρονται στο παράρτημα Ι αριθ. 42 του κωδικού ΣΟ ex 0406 90 21:

1. η θέση αριθ. 7, με την ένδειξη "τυριά cheddar σε τυποποιημένες ολόκληρες μορφές"·

2. η θέση αριθ. 10, με την ένδειξη "αποκλειστικά γάλα αγελάδας εθνικής παραγωγής"·

3. η θέση αριθ. 11, με την ένδειξη "τουλάχιστον 50 %"·

4. η θέση αριθ. 14, με την ένδειξη "τουλάχιστον τρεις μήνες"·

5. η θέση αριθ. 16, με την ένδειξη της περιόδου για την οποία ισχύει η ποσόστωση.

Γ. Όσον αφορά τα τυριά cheddar που προορίζονται για μεταποίηση, τα οποία αναφέρονται στο παράρτημα Ι αριθ. 40 του κωδικού ΣΟ ex 0406 90 01:

1. η θέση αριθ. 7, με την ένδειξη "τυριά cheddar σε τυποποιημένες ολόκληρες μορφές"·

2. η θέση αριθ. 10, με την ένδειξη "αποκλειστικά γάλα αγελάδας εθνικής παραγωγής"·

3. η θέση αριθ. 16, με την ένδειξη της περιόδου για την οποία ισχύει η ποσόστωση.

Δ. Όσον αφορά άλλα τυριά, εκτός cheddar, που προορίζονται για μεταποίηση, τα οποία αναφέρονται στο παράρτημα Ι αριθ. 40 του κωδικού ΣΟ ex 0406 90 01:

1. η θέση αριθ. 7, με την ένδειξη "αποκλειστικά γάλα αγελάδας εθνικής παραγωγής"·

2. η θέση αριθ. 16, με την ένδειξη της περιόδου για την οποία ισχύει η ποσόστωση.

Ε. Όσον αφορά το τυρί tilsit το οποίο αναφέρεται στο παράρτημα IV αριθ. 6 και 7 του κωδικού ΣΟ ex 0406 90 25:

1. η θέση αριθ. 7, με την ένδειξη "τυρί tilsit"·

2. η θέση αριθ. 10, με την ένδειξη "αποκλειστικά γάλα αγελάδας εθνικής παραγωγής"·

3. οι θέσεις αριθ. 11 και αριθ. 12.

ΣΤ. Όσον αφορά τα τυριά kashkaval (κασέρι) που αναφέρονται στο παράρτημα IV αριθ. 8 του κωδικού ΣΟ ex 0406 90 29:

1. η θέση αριθ. 7, με την ένδειξη "τυρί kashkaval, το οποίο παρασκευάζεται από γάλα προβάτου, ωρίμανσης τουλάχιστον δύο μηνών, ελάχιστης περιεκτικότητας κατά βάρος ξηράς ύλης 58 %, σε τυποποιημένα κεφάλια τυριών, επικαλυμένα ή μη με πλαστική ύλη, καθαρού βάρους κατ' ανώτατο όριο δέκα kg"·

2. η θέση αριθ. 10, με την ένδειξη "αποκλειστικά γάλα προβατίνας εθνικής παραγωγής"·

3. η θέση αριθ. 11.

Ζ. Όσον αφορά τα τυριά από γάλα προβάτου ή βουβάλου, σε δοχεία που περιέχουν άλμη ή σε ασκούς από δέρμα προβάτου ή αιγός και το τυρί "χαλούμι", που αναφέρονται στο παράρτημα IV αριθ. 9, 10 και 11 των κωδικών ΣΟ ex 0406 90 31, ex 0406 90 50, ex 0406 90 86, ex 0406 90 87 και ex 0406 90 88:

1. η θέση αριθ. 7, με την ένδειξη, ανάλογα με την περίπτωση, "τυρί από γάλα προβάτου" ή "τυρί από γάλα βουβάλου" καθώς και σε δοχεία που περιέχουν άλμη ή σε ασκούς από δέρμα προβάτου ή αιγός. Όσον αφορά το τυρί "χαλούμι", συσκευάζεται είτε σε ατομικές πλαστικές συσκευασίες καθαρού περιεχομένου που δεν υπερβαίνει το ένα kg είτε σε μεταλλικά ή πλαστικά κουτιά καθαρού περιεχομένου που δεν υπερβαίνει τα δώδεκα kg·

2. η θέση αριθ. 10, με την ένδειξη, ανάλογα με την περίπτωση, "αποκλειστικά γάλα προβάτου εθνικής παραγωγής" ή "αποκλειστικά γάλα βουβάλου εθνικής παραγωγής", ή, στην περίπτωση του τυριού "χαλούμι", "γάλα εθνικής παραγωγής"·

3. οι θέσεις αριθ. 11 και αριθ. 12.

Η. Όσον αφορά τα τυριά jarlsberg και ridder τα οποία αναφέρονται στο παράρτημα ΙΙΙ Α αριθ. 12 των κωδικών ΣΟ ex 0406 90 39, ex 0406 90 86, ex 0406 90 87 και ex 0406 90 88:

1. η θέση αριθ. 7, με την ένδειξη είτε "τυρί jarlsberg" και ανάλογα με την περίπτωση:

- "σε τυποποιημένα κεφάλια με κρούστα μεγέθους οκτώ έως και δώδεκα kg"·

- "σε τεμάχια παραλληλεπιπέδου μορφής, καθαρού βάρους μικρότερου ή ίσου προς επτά kg"·

ή

- "σε τεμάχια συσκευασμένα εν κενώ ή σε αδρανές αέριο καθαρού βάρους ίσου ή μεγαλύτερου των 150 g και μικρότερου ή ίσου προς ένα kg"·

ή "είτε τυρί ridder" και ανάλογα με την περίπτωση:

- "σε τυποποιημένα κεφάλια με κρούστα από ένα έως δύο kg",

ή

- "σε τεμάχια συσκευασμένα εν κενώ ή αδρανές αέριο με κρούστα επί της μιας μόνο πλευράς καθαρού βάρους ίσου ή μεγαλύτερου των 150 g"·

2. η θέση αριθ. 11, με την ένδειξη, ανάλογα με την περίπτωση, "τουλάχιστον 45 %" ή "τουλάχιστον 60 %"·

3. η θέση αριθ. 14, με την ένδειξη ανάλογα με την περίπτωση "τουλάχιστον τρεις μήνες" ή "τουλάχιστον τέσσερις μήνες".

Θ. Όσον αφορά τα τυριά από ορό γάλακτος που αναφέρονται στο παράρτημα ΙΙΙ Α αριθ. 12 των κωδικών ΣΟ ex 0406 10 20 και ex 0406 10 80:

1. η θέση αριθ. 7, με την ένδειξη "τυριά από ορό γάλακτος"."

ΠΑΡΑΡΤΗΜΑ IV

">ΘΕΣΗ ΠΙΝΑΚΑ>"

ΠΑΡΑΡΤΗΜΑ V

"ΠΑΡΑΡΤΗΜΑ Vα

>PIC FILE= "L_2000112EL.004003.EPS">"

"ΠΑΡΑΡΤΗΜΑ XI

ΕΛΕΓΧΟΣ ΤΟΥ ΒΑΡΟΥΣ ΚΑΙ ΤΗΣ ΠΕΡΙΕΚΤΙΚΟΤΗΤΑΣ ΣΕ ΛΙΠΑΡΕΣ ΟΥΣΙΕΣ ΒΟΥΤΥΡΟΥ ΝΕΟΖΗΛΑΝΔΙΚΗΣ ΚΑΤΑΓΩΓΗΣ ΠΟΥ ΕΙΣΑΓΕΤΑΙ ΚΑΤ' ΕΦΑΡΜΟΓΗ ΤΟΥ ΑΡΘΡΟΥ 5 ΤΟΥ ΚΑΝΟΝΙΣΜΟΥ (ΕΚ) αριθ. 1374/98

1. Ορισμοί

Για τους σκοπούς του παρόντος παραρτήματος, ισχύουν οι κατωτέρω παρατιθέμενοι ορισμοί:

α) "παραγωγός": μια μοναδική παραγωγική μονάδα ή εργοστάσιο, στο οποίο παράγεται βούτυρο για εξαγωγή στην Κοινότητα βάσει των δασμολογικών ποσοστώσεων του άρθρου 5·

β) "κωδικός": η ποσότητα βουτύρου που παράγεται σύμφωνα με μία προδιαγραφή αγοράς προϊόντος σε μία παραγωγική μονάδα, στη διάρκεια μιας μοναδικής μεταποιητικής διαδρομής·

γ) "παρτίδα": ποσότητα βουτύρου η οποία καλύπτεται από ένα μοναδικό πιστοποιητικό ΙΜΑ 1 και από ένα αντίστοιχο μοναδικό πιστοποιητικό εισαγωγής, το οποίο εκδόθηκε για το ίδιο ακριβώς προϊόν και ποσότητα όπως αναφέρει το ΙΜΑ 1 που προσκομίστηκε στην αρμόδια τελωνειακή αρχή για θέση σε ελεύθερη κυκλοφορία βάσει της δασμολογικής ποσόστωσης του άρθρου 4·

δ) "αρμόδιες αρχές": οι αρχές του κράτους μέλους, οι οποίες είναι υπεύθυνες για τον έλεγχο εισαγόμενων προϊόντων·

ε) "τυπική απόκλιση, κατά στερεότυπη διεργασία, περιεκτικότητας σε λιπαρές ουσίες": η τυπική απόκλιση της περιεκτικότητας του βουτύρου σε λιπαρές ουσίες, που έχει καταγραφεί από τον οργανισμό έκδοσης του ΙΜΑ 1·

στ) "κατάλογος ταυτοποίησης προϊόντος": κατάλογος με τον οποίο ταυτοποιούνται ως προς εκάστη παρτίδα, ο αύξων αριθμός του αντίστοιχου πιστοποιητικού ΙΜΑ 1, η μία μοναδική παραγωγική μονάδα ή εργοστάσιο, ο κωδικός ή οι κωδικοί και όπου παρέχεται επίσης περιγραφή του βουτύρου. Με τον κατάλογο μπορεί επίσης να ταυτοποιούνται η προδιαγραφή βάσει της οποίας παρασκευάσθηκε το βούτυρο, ο συνολικός αριθμός κιβωτίων, το ονομαστικό βάρος τους, ο αύξων αριθμός των εξαγωγέων, τα μεταφορικά μέσα από τη Νέα Ζηλανδία προς την Ευρωπαϊκή Κοινότητα και ο αριθμός ταξιδιωτικής αποστολής.

2. Συμπλήρωση και επαλήθευση του πιστοποιητικού ΙΜΑ 1

2.1. Ένα πιστοποιητικό ΙΜΑ 1 θα καλύπτει βούτυρο παρασκευαζόμενο σύμφωνα με μία προδιαγραφή αγοράς προϊόντος σε μία μονάδα. Το πιστοποιητικό μπορεί να καλύπτει άνω του ενός κωδικούς της ίδιας προδιαγραφής αγοράς προϊόντος από την ίδια μονάδα.

2.2. Το πιστοποιητικό ΙΜΑ 1 θεωρείται δεόντως συμπληρωμένο κατά την έννοια του άρθρου 27 παράγραφος 2, μόνο εφόσον περιέχει όλες τις ακόλουθες πληροφορίες:

α) στη θέση 1, το όνομα και τη διεύθυνση του πωλητή·

β) στη θέση 2, τον αύξοντα αριθμό έκδοσης, με τον οποίο ταυτοποιούνται η χώρα καταγωγής, το εισαγωγικό καθεστώς, το προϊόν, το έτος ποσόστωσης και μεμονωμένος αριθμός πιστοποιητικού που αρχίζει από ένα έκαστο έτος·

γ) στη θέση 4, τον αριθμό και την ημερομηνία του τιμολογίου·

δ) στη θέση 5, την ένδειξη "Νέα Ζηλανδία"·

ε) στη θέση 7:

- αναφορά στον κατάλογο ταυτοποίησης προϊόντος (product ID list), που πρέπει να επισυνάπτεται,

- τον κωδικό ΣΟ, του οποίου προηγείται "ex", και την αναλυτική περιγραφή του παραρτήματος VII της συνδυασμένης ονοματολογίας,

- ταυτοποίηση των προδιαγραφών αγοράς του προϊόντος και την ημερομηνία τελευταίας τροποποίησης,

- τον αριθμό μητρώου του εργοστασίου,

- την ημερομηνία παρασκευής του βουτύρου, και

- τον αριθμητικό μέσο όρο του απόβαρου του περιτυλίγματος·

στ) στη θέση 8, το μεικτό βάρος σε χιλιόγραμμα·

ζ) στη θέση 9:

- το καθαρό ονομαστικό βάρος ανά κιβώτιο,

- το συνολικό καθαρό βάρος σε χιλιόγραμμα,

- τον αριθμό κιβωτίων,

- τον αριθμητικό μέσο όρο του καθαρού βάρους των κιβωτίων, το οποίο συμβολίζεται με το "μ",

- την τυπική απόκλιση του καθαρού βάρους των κιβωτίων που συμβολίζεται με "σ"·

η) στη θέση 10: από γάλα ή κρέμα γάλακτος·

θ) στη θέση 13:

- 80 % και άνω, αλλά λιγότερο από 82 % λιπαρές ουσίες,

- την τυπική απόκλιση, κατά στερεότυπη διεργασία, περιεκτικότητας του βουτύρου σε λιπαρές ουσίες, το οποίο παρασκευάζεται σύμφωνα με την προδιαγραφή αγοράς προϊόντος και στο εργοστάσιο που εμφαίνεται στη θέση 7, και την ημερομηνία έναρξης ισχύος για τους σκοπούς έκδοσης πιστοποιητικών ΙΜΑ 1·

ι) στη θέση 16: "ποσόστωση βουτύρου Νέας Ζηλανδίας για ... (έτος) σύμφωνα με τον κανονισμό (ΕΚ) αριθ. 1374/98"·

ια) στη θέση 17:

- την ημερομηνία κατά την οποία το πλέον πρόσφατα παρασκευασθέν βούτυρο που καλύπτεται από ΙΜΑ 1 ήταν ώριμο ή θα αποκτήσει ωρίμανση έξι εβδομάδων,

- τη συνολική ποσόστωση για το υπόψη έτος,

- την ημερομηνία έκδοσης και, όταν είναι ανάγκη, την τελευταία ημέρα ισχύος,

- υπογραφή και σφραγίδα του οργανισμού έκδοσης·

ιβ) στη θέση 18, λεπτομέρειες των στοιχείων του οργανισμού έκδοσης.

2.3. Η επαλήθευση του εκατοστιαίου ποσοστού περιεκτικότητας λιπαρών ουσιών στη θέση 13 που αναλαμβάνεται από τον οργανισμό έκδοσης του ΙΜΑ 1 κατ' εφαρμογή του άρθρου 28 παράγραφος 1 στοιχείο β), θεωρείται ότι συνεπάγεται τον έλεγχο του αριθμητικού μέσου όρου του εκατοστιαίου ποσοστού περιεκτικότητας λιπαρών ουσιών που διαπιστώνεται από τον παραγωγό όταν αναλύει δέκα έως 15 δείγματα ανά κωδικό.

Επιβάλλεται κατά την επαλήθευση ο αριθμητικός μέσος όρος να μην υπερβαίνει την τιμή£>ΑΝΑΦΟΡΑ ΣΕ ΓΡΑΦΙΚΟ>

(μέγιστη μέση τιμή περιεκτικότητας λιπαρών ουσιών γάλακτος στο δείγμα), η οποία προσδιορίζεται από τον εξής μαθηματικό τύπο:

>PIC FILE= "L_2000112EL.004201.EPS">

όπου σ είναι η τυπική απόκλιση κατά στερεότυπη διεργασία.

3. Παρακολούθηση βάρους

3.1. Κοινοτική παρακολούθηση

Σε μια παρτίδα διενεργείται παρακολούθηση εκ μέρους των αρμόδιων αρχών.

Οι αρμόδιες αρχές λαμβάνουν τυχαίο δείγμα από την παρτίδα. Το μέγεθος του δείγματος υπολογίζεται με τον ακόλουθο μαθηματικό τύπο:

>PIC FILE= "L_2000112EL.004202.EPS">

όπου:

n είναι το μέγεθος του δείγματος· και

N είναι ο αριθμός κιβωτίων στην παρτίδα.

Ωστόσο, το ελάχιστο μέγεθος δείγματος, n, καθορίζεται σε 10.

Η αρμόδια αρχή υπολογίζει τον αριθμητικό μέσο όρο και την τυπική απόκλιση των καθαρών βαρών που δίνει το δείγμα.

Η αρμόδια αρχή πραγματοποιεί ενδεδειγμένους ελέγχους για να επαληθεύσει τις πληροφορίες ως προς το απόβαρο, που δίνονται στο πιστοποιητικό ΙΜΑ 1, που μπορεί να περιλαμβάνουν σύγκριση με το βάρος των πλαστικών περιτυλιγμάτων που χρησιμοποιούνται στην Κοινότητα ή εξέταση πιστοποιητικού του κατασκευαστή των χρησιμοποιούμενων στο δείγμα πλαστικών περιτυλιγμάτων.

3.2. Ερμηνεία των αποτελεσμάτων της παρακολούθησης - τυπική απόκλιση

Η τυπική απόκλιση του καθαρού βάρους των κιβωτίων, που προδιαγράφεται στο πιστοποιητικό ΙΜΑ 1, ελέγχεται σύμφωνα με την ακόλουθη διαδικασία.

Ο λόγος s/σ συγκρίνεται με τον ελάχιστο λόγο που δίνεται στον ακόλουθο πίνακα για ένα δεδομένο μέγεθος δείγματος, όπου s είναι η τυπική απόκλιση δείγματος και σ είναι η τυπική απόκλιση του καθαρού βάρους των κιβωτίων που προδιαγράφεται στο πιστοποιητικό ΙΜΑ 1.

Στις περιπτώσεις που ο λόγος s/σ είναι μικρότερος από τον ενδεδειγμένο ελάχιστο λόγο στον πίνακα στοιχείων αναφοράς, τότε χρησιμοποιείται το s αντί του σ, όταν τα αποτελέσματα ελέγχου ερμηνεύονται βάσει του σημείου 3.3.

Ελάχιστος λόγος s/σ για δεδομένο μέγεθος δείγματος (n)

>ΘΕΣΗ ΠΙΝΑΚΑ>

3.3. Ερμηνεία των αποτελεσμάτων παρακολούθησης - αριθμητικός μέσος όρος

Η αρμόδια αρχή συγκρίνει τα αποτελέσματα της δειγματοληψίας με τις πληροφορίες στο πιστοποιητικό ΙΜΑ 1, χρησιμοποιώντας τον εξής μαθηματικό τύπο:

>PIC FILE= "L_2000112EL.004301.EPS">

όπου:

w ο αριθμητικός μέσος όρος του καθαρού βάρους των κιβωτίων δείγματος,

W η μέση τιμή καθαρού βάρους ανά κιβώτιο που προδιαγράφεται στο πιστοποιητικό ΙΜΑ 1,

σ η τυπική απόκλιση του καθαρού βάρους ανά κιβώτιο που προδιαγράφεται στο πιστοποιητικό ΙΜΑ 1, όμως η τυπική απόκλιση δείγματος του καθαρού βάρους ανά κιβώτιο (s) χρησιμοποιείται αντί της σ όταν απαιτείται σύμφωνα με το σημείο 3 παράγραφος 2,

n το μέγεθος δείγματος.

Στις περιπτώσεις που το w ικανοποιεί τον ανωτέρω μαθηματικό τύπο, για τον υπολογισμό του καθαρού βάρους της παρτίδας που εισάγεται στην Κοινότητα χρησιμοποιείται το μέσο καθαρό βάρος που προδιαγράφεται στο πιστοποιητικό ΙΜΑ 1(W).

Στις περιπτώσεις που το w δεν ικανοποιεί τον ανωτέρω μαθηματικό τύπο, για τον υπολογισμό του καθαρού βάρους της παρτίδας που εισάγεται στην Κοινότητα χρησιμοποιείται το w. Στο μέρος ΙΙ της θέσης 29 του πιστοποιητικού εισαγωγής αναγράφεται το δηλούμενο βάρος και η ποσότητα που υπερβαίνει το δηλούμενο βάρος εισάγεται σύμφωνα με το άρθρο 26 του κανονισμού (ΕΚ) αριθ. 1255/1999 του Συμβουλίου (ΕΕ L 160 της 26.6.1999, σ. 48).

4. Έλεγχος της περιεκτικότητας σε λιπαρές ουσίες

4.1. Κοινοτική παρακολούθηση

Οι αρμόδιες αρχές διενεργούν παρακολούθηση του εκατοστιαίου ποσοστού της περιεκτικότητας σε λιπαρές ουσίες στο ήμισυ των κιβωτίων που λαμβάνονται δειγματοληπτικώς βάσει του σημείου 3. Ωστόσο, το ελάχιστο μέγεθος δείγματος, n, καθορίζεται σε 5.

Ως μέθοδος δειγματοληψίας χρησιμοποιείται το πρότυπο 50C/1995 της διεθνούς γαλακτοκομικής ομοσπονδίας (IDF).

Η χρησιμοποιούμενη μέθοδος υπολογισμού της περιεκτικότητας σε λιπαρές ουσίες είναι η παρατιθέμενη στον κανονισμό (ΕΚ) αριθ. 880/98 της Επιτροπής, παραρτήματα Ι, ΙΙ και ΙΙΙ (ΕΕ L 124 της 25.4.1998, σ. 16).

4.2. Ερμηνεία των αποτελεσμάτων παρακολούθησης - τυπική απόκλιση

Η τυπική απόκλιση της περιεκτικότητας του βουτύρου σε λιπαρές ουσίες, που προδιαγράφεται στο πιστοποιητικό ΙΜΑ 1, ελέγχεται σύμφωνα με την εξής διαδικασία.

Ο λόγος s/σ συγκρίνεται με το μέγιστο λόγο που προσδιορίζεται στον ακόλουθο πίνακα για δεδομένο μέγεθος δείγματος, όπου s η τυπική απόκλιση δείγματος και σ η τυπική απόκλιση της περιεκτικότητας του βουτύρου σε λιπαρές ουσίες που προδιαγράφεται στο πιστοποιητικό ΙΜΑ 1.

Εφόσον ο λόγος s/σ είναι υψηλότερος από την ενδεδειγμένη τιμή αναφοράς στον πίνακα στοιχείων αναφοράς, χρησιμοποιείται η τιμή s αντί της σ όταν τα αποτελέσματα ελέγχου ερμηνεύονται βάσει του σημείου 4.3.

Μέγιστος λόγος s/σ για δεδομένο μέγεθος δείγματος (n)

>ΘΕΣΗ ΠΙΝΑΚΑ>

4.3. Ερμηνεία των αποτελεσμάτων παρακολούθησης - αριθμητικός μέσος όρος

Θεωρείται ότι υπάρχει συμμόρφωση προς τις απαιτήσεις για την περιεκτικότητα σε λιπαρές ουσίες εάν ο αριθμητικός μέσος όρος των αποτελεσμάτων δείγματος (>ΑΝΑΦΟΡΑ ΣΕ ΓΡΑΦΙΚΟ>) δεν υπερβαίνει την τιμή£>ΑΝΑΦΟΡΑ ΣΕ ΓΡΑΦΙΚΟ>

η οποία προσδιορίζεται από τον εξής μαθηματικό τύπο:

>PIC FILE= "L_2000112EL.004401.EPS">

όπου σ είναι η τυπική απόκλιση, κατά στερεότυπη διεργασία, της περιεκτικότητας σε λιπαρές ουσίες που προδιαγράφεται στο πιστοποιητικό ΙΜΑ 1, χρησιμοποιείται όμως η τυπική απόκλιση της περιεκτικότητας δείγματος σε λιπαρές ουσίες (s) αντί της σ όταν απαιτείται σύμφωνα με το σημείο 4.2.

4.4. Περαιτέρω παρακολούθηση

Εφόσον ο αριθμητικός μέσος όρος των αποτελεσμάτων του δείγματος πράγματι υπερβαίνει την τιμή£>ΑΝΑΦΟΡΑ ΣΕ ΓΡΑΦΙΚΟ>

στο σημείο 4.3, διενεργείται περαιτέρω υπολογισμός για τον προσδιορισμό των προϋποθέσεων εισαγωγής της υπόψη παρτίδας.

Στον υπολογισμό αυτό, ο αριθμητικός μέσος όρος των αποτελεσμάτων δείγματος (>ΑΝΑΦΟΡΑ ΣΕ ΓΡΑΦΙΚΟ>) συγκρίνεται με την τιμή

>ΑΝΑΦΟΡΑ ΣΕ ΓΡΑΦΙΚΟ>

χρησιμοποιώντας τον εξής μαθηματικό τύπο:

>PIC FILE= "L_2000112EL.004501.EPS">

όπου

>ΑΝΑΦΟΡΑ ΣΕ ΓΡΑΦΙΚΟ>

λαμβάνεται από τον εξής μαθηματικό τύπο:

>PIC FILE= "L_2000112EL.004502.EPS">

όπου:

σ η τυπική απόκλιση, κατά στερεότυπη διεργασία, της περιεκτικότητας σε λιπαρές ουσίες που προδιαγράφεται στο πιστοποιητικό ΙΜΑ 1,

σL η διεργαστηριακή τυπική απόκλιση υπολογιζόμενη ως:

>PIC FILE= "L_2000112EL.004503.EPS">

σr η τυπική απόκλιση επαναληψιμότητας = 0,079 %,

σR η τυπική απόκλιση αναπαραγωγιμότητας = 0,129 %, και

n το μέγεθος δείγματος.

Εάν η τιμή

>ΑΝΑΦΟΡΑ ΣΕ ΓΡΑΦΙΚΟ>

ικανοποιεί τον ανωτέρω μαθηματικό τύπο, η παρτίδα μπορεί να εισαχθεί βάσει της ποσόστωσης του άρθρου 5.

Εάν η τιμή

>ΑΝΑΦΟΡΑ ΣΕ ΓΡΑΦΙΚΟ>

δεν ικανοποιεί την ανωτέρω εξίσωση, αποδεικνύεται μη συμμόρφωση προς τις απαιτήσεις για την περιεκτικότητα σε λιπαρές ουσίες. Στην περίπτωση αυτή η παρτίδα εισάγεται σύμφωνα με το άρθρο 9 παράγραφος 5.

Η αρμόδια αρχή κοινοποιεί στην Επιτροπή αμελλητί κάθε περίπτωση που χειρίστηκε βάσει του παρόντος σημείου.

4.5. Αμφισβητούμενα αποτελέσματα

Ο οικείος εισαγωγέας μπορεί να αμφισβητήσει τα αποτελέσματα της ανάλυσης που ελήφθησαν από το εργαστήριο της αρμόδιας αρχής εντός επτά εργάσιμων ημερών από της παραλαβής των αποτελεσμάτων, εφόσον αναλάβει την πληρωμή της δαπάνης υποβολής σε δοκιμή των εις διπλούν αντιγράφων των δειγμάτων. Στην περίπτωση αυτή, η αρμόδια αρχή αποστέλλει σε ένα δεύτερο εργαστήριο σφραγισμένα αντίγραφα εις διπλούν των δειγμάτων που ανέλυσε στο εργαστήριό της. Το δεύτερο αυτό εργαστήριο θα είναι εξουσιοδοτημένο από το κράτος μέλος για τη διενέργεια επίσημων αναλύσεων και αναγνωρισμένο από το ίδιο κράτος μέλος ως αρμόδιο για την εφαρμογή της μεθόδου που αναφέρεται στο σημείο 4.1, που καταδεικνύεται με την ανταπόκριση στο κριτήριο επαναληψιμότητας όταν αναλύει άγνωστα εις διπλούν αντίγραφα και με την επιτυχή συμμετοχή σε δοκιμές επαγγελματικής ικανότητας.

Το δεύτερο αυτό εργαστήριο γνωστοποιεί αμέσως τα αποτελέσματα της ανάλυσής του στην αρμόδια αρχή.

Για την αξιολόγηση των αποτελεσμάτων που λαμβάνονται από τα δύο εργαστήρια εφαρμόζεται η παρατιθέμενη στο σημείο 4.6 διαδικασία.

Το αποτέλεσμα της αξιολόγησης αυτής γνωστοποιείται από την αρμόδια αρχή αμέσως στον εμπορευόμενο.

4.6. Διαδικασία που εφαρμόζεται όταν αμφισβητούνται τα αποτελέσματα μιας ανάλυσης:

α) Εφόσον για εκάστη δειγματική μονάδα τηρείται η απαίτηση αναπαραγωγιμότητας:

για κάθε δειγματική μονάδα, ως τελικό αποτέλεσμα χρησιμοποιείται ο αριθμητικός μέσος όρος των αποτελεσμάτων που απέδωσαν οι δοκιμές και στα δύο εργαστήρια. Με τα λαμβανόμενα κατ' αυτόν τον τρόπο τελικά αποτελέσματα δοκιμάζεται η συμμόρφωση, όπως περιγράφεται στα σημεία 4.2, 4.3 και 4.4. Γίνεται αποδεκτή μία μη συμμόρφωση προς το όριο αναπαραγωγιμότητας ανά δέκα δειγματικές μονάδες.

>ΑΝΑΦΟΡΑ ΣΕ ΓΡΑΦΙΚΟ>: αριθμητικός μέσος όρος όλων των αποτελεσμάτων που ελήφθησαν και από τα δύο εργαστήρια

R: όριο αναπαραγωγιμότητας (R = 0,36 %).

β) Εφόσον η απαίτηση αναπαραγωγιμότητας δεν τηρείται σε περισσότερες από μία περιπτώσεις (άνω της μίας δειγματικής μονάδας ανά δέκα δειγματικές μονάδες που υποβάλλονται σε ανάλυση):

το φορτίο τελικώς απορρίπτεται, εάν τα αποτελέσματα και των δύο εργαστηρίων οδηγούν στο συμπέρασμα αυτό. Αλλιώς γίνεται αποδεκτό το φορτίο."

"ΠΑΡΑΡΑΤΗΜΑ XII

>PIC FILE= "L_2000112EL.004602.EPS">"

"ΠΑΡΑΡΤΗΜΑ XIII

ΠΕΡΙΠΤΩΣΕΙΣ ΣΥΜΦΩΝΑ ΜΕ ΤΙΣ ΟΠΟΙΕΣ ΤΟ ΠΙΣΤΟΠΟΙΗΤΙΚΟ ΙΜΑ 1 Ή ΤΜΗΜΑ ΑΥΤΟΥ ΜΠΟΡΕΙ ΝΑ ΚΑΤΑΡΓΗΘΕΙ, ΝΑ ΤΡΟΠΟΠΟΙΗΘΕΙ, ΝΑ ΑΝΤΙΚΑΤΑΣΤΑΘΕΙ Ή ΝΑ ΔΙΟΡΘΩΘΕΙ

1. Το πιστοποιητικό ΙΜΑ 1 καταργείται στην περίπτωση που οφείλεται πλήρης δασμός και καταβάλλεται λόγω μη τήρησης των όρων όσον αφορά τη σύνθεση του προϊόντος

Στην περίπτωση που καταβάλλεται πλήρης δασμός για μια παρτίδα λόγω του ότι δεν τηρείται το ανώτατο όριο περιεκτικότητας σε λιπαρές ουσίες, το αντίστοιχο πιστοποιητικό ΙΜΑ 1 μπορεί να καταργηθεί και ο οργανισμός έκδοσης του ΙΜΑ 1 μπορεί να προσθέσει τις εν λόγω ποσότητες σε εκείνες για τις οποίες μπορούν να εκδοθούν πιστοποιητικά ΙΜΑ για το ίδιο έτος ποσοστώσεων. Οι τελωνειακές αρχές κρατούν το αντίστοιχο πιστοποιητικό εισαγωγής, το οποίο διαβιβάζουν στον οργανισμό έκδοσης πιστοποιητικών εισαγωγής, ο οποίος το τροποποιεί για να το μετατρέψει σε πιστοποιητικό εισαγωγής με καταβολή πλήρους δασμού για την εν λόγω ποσότητα σύμφωνα με το άρθρο 9 παράγραφος 5.

2. Προϊόν που καταστρέφεται ή καθίσταται ακατάλληλο προς πώληση

Ο οργανισμός έκδοσης του πιστοποιητικού ΙΜΑ 1 μπορεί να καταργήσει το πιστοποιητικό ΙΜΑ 1 ή τμήμα αυτού για ποσότητα που καλύπτεται από αυτό, όταν η εν λόγω ποσότητα καταστρέφεται ή καθίσταται ακατάλληλη προς πώληση σε περιπτώσεις ανωτέρας βίας. Στην περίπτωση που τμήμα της ποσότητας που καλύπτεται από το ΙΜΑ 1 καταστρέφεται ή καθίσταται ακατάλληλο προς πώληση, μπορεί να εκδοθεί πιστοποιητικό υποκατάστατο του ΙΜΑ 1 για την απομένουσα ποσότητα. Στην περίπτωση του βουτύρου Νέας Ζηλανδίας που αναφέρεται στο άρθρο 5, χρησιμοποιείται για το σκοπό αυτό ο αρχικός κατάλογος ταυτοποίησης του προϊόντος. Το υποκατάστατο πιστοποιητικό ισχύει μόνο έως την ημερομηνία που ίσχυε και το αρχικό. Στην περίπτωση αυτή, η θέση 17 του προς αντικατάσταση ΙΜΑ 1 περιλαμβάνει τους όρους "ισχύει ως 00.00.0000".

Στην περίπτωση που η συνολική ποσότητα, που αναφέρεται στο ΙΜΑ 1, ή τμήμα αυτής καταστρέφεται ή καθίσταται ακατάλληλο προς πώληση λόγω περιπτώσεων ανωτέρας βίας, ο οργανισμός έκδοσης του ΙΜΑ 1 μπορεί να προσθέσει τις εν λόγω ποσότητες σε εκείνες για τις οποίες μπορούν να εκδοθούν πιστοποιητικά ΙΜΑ 1 για το ίδιο έτος ποσοστώσεων.

3. Αλλαγή του κράτους μέλους προορισμού

Όταν ο εξαγωγέας είναι υποχρεωμένος να αλλάξει το κράτος μέλος προορισμού που αναφέρεται στο πιστοποιητικό ΙΜΑ 1 πριν από την έκδοση του αντίστοιχου πιστοποιητικού εισαγωγής, το αρχικό ΙΜΑ 1 μπορεί να τροποποιηθεί από τον οργανισμό έκδοσης του εν λόγω πιστοποιητικού. Το τροποποιημένο αρχικό πιστοποιητικό ΙΜΑ 1, δεόντως θεωρημένο και ταυτοποιημένο από τον οργανισμό έκδοσης μπορεί να προσκομισθεί στον οργανισμό έκδοσης πιστοποιητικών εισαγωγής και στις τελωνειακές αρχές.

4. Όταν προκύψει γραφικό ή εθνικό λάθος στο πιστοποιητικό ΙΜΑ 1 πριν από την έκδοση του αντίστοιχου πιστοποιητικού εισαγωγής, το αρχικό ΙΜΑ 1 δύναται να διορθωθεί από τον οργανισμό έκδοσης πιστοποιητικών. Το εν λόγω διορθωμένο αρχικό ΙΜΑ 1 δύναται να προσκομισθεί στον οργανισμό έκδοσης πιστοποιητικών εισαγωγής και στις τελωνειακές αρχές.

5. Όταν, για εξαιρετικούς λόγους και σε περιπτώσεις ανωτέρας βίας, το προϊόν που προορίζεται για εισαγωγή, το συγκεκριμένο έτος, καθίσταται ακατάλληλο και ο μόνος τρόπος, βάσει του συνήθους χρόνου αποστολής από την χώρα καταγωγής, για τη συμπλήρωση της ποσόστωσης είναι να αντικατασταθεί το προϊόν αυτό με προϊόν που αρχικά προοριζόταν για εισαγωγή το επόμενο έτος, ο οργανισμός έκδοσης πιστοποιητικών δύναται, την έκτη εργάσιμη ημέρα μετά την κοινοποίηση στην Επιτροπή των στοιχείων του πιστοποιητικού ΙΜΑ 1 ή τμήματος αυτού που πρέπει να καταργηθεί για το εν λόγω έτος, και του πρώτου πιστοποιητικού ΙΜΑ 1 ή τμήματος αυτού που εκδίδεται για το επόμενο έτος το οποίο πρέπει να καταργηθεί, να εκδόσει νέο πιστοποιητικό ΙΜΑ 1 για την προς αντικατάσταση ποσότητα.

Στην περίπτωση που η Επιτροπή θεωρεί ότι η συγκεκριμένη περίπτωση δεν εμπίπτει σε αυτή τη διάταξη μπορεί να προβάλει αντιρρήσεις εντός πέντε εργάσιμων ημερών, αναφέροντας τον λόγο για την αμφισβήτηση αυτή. Στην περίπτωση που η ποσότητα που πρέπει να αντικατασταθεί είναι μεγαλύτερη από αυτήν που καλύπτεται από το πρώτο πιστοποιητικό ΙΜΑ 1 που εκδίδεται για το επόμενο έτος, η απαιτούμενη ποσότητα δύναται να ληφθεί με την κατάργηση συμπληρωματικού πιστοποιητικού ΙΜΑ 1 ή τμήματος αυτού, εφόσον κρίνεται αναγκαίο.

Όλες οι ποσότητες για τις οποίες τα πιστοποιητικά ΙΜΑ 1 ή τμήμα αυτών καταργούνται για το συγκεκριμένο έτος, προστίθενται στις ποσότητες για τις οποίες το πιστοποιητικό ΙΜΑ 1 δύναται να εκδοθεί για το εν λόγω έτος ποσοστώσεων. Όλες οι ποσότητες που μεταφέρονται από το επόμενο έτος ποσοστώσεων, για τις οποίες το πιστοποιητικό ή τα πιστοποιητικά ΙΜΑ 1 καταργούνται, προστίθενται πάλι στις ποσότητες για τις οποίες μπορεί να εκδίδονται πιστοποιητικά ΙΜΑ 1 για το εν λόγω έτος ποσοστώσεων."